
INTRODUCERE 

Dacă  în  prefaţă  se  înd&fineazfi  să  se  vorbească  despre 
urzirea  unei  lucrări,  în  introducere  se  desvăluesc  ideile 
esenţiale  pe  cari  le  va  desfăşura  ea,  se  stabilesc  punctele 
cardinale  cari  guvernează  întregul  studiului  şi  se  alcătuieşte 
planul  de  lucru. 

O  încercare  asupra  tinereţii  celuice  avea  să  devină 
Apostolul  lui  Iisus  Hristos  —  după  prăbuşifoarea  experienţă 
a  întâlnirii  lui  cu  Mântuitorul  lumii,  întâmplată  pe  drumul  care 
duce  dela  Ierusalim  la  Damasc  —  va  trebui  să  se  reazime  mai 
cu  dinadinsul  pe  puţinele  date  pe  cari  şi  le  va  rememora 
el  însuşi  în  atâtea  momente  dramatice  ale  sclipitoarei  sale 
cariere  misionare,  şi  abia  în  rândul  al  doilea  pe  informa- 
ţiunile  ce  ni  le  furnizează  istoria  profană  a  vremii.  Cele 
dintâi  vor  alcătui  osatura  studiului  nostru,  iar  celelalte 
—  umplutura.  Tencuiala  care  va  împreuna  laolaltă  aceste 
elemente  de  provenienţă  felurită,  va  fi  de  cele  mai  multe 
ori  rodul  deducţiunilor  noastre,  cărora  va  trebui  să  le  vină 
uneori  într 'ajutor  imaginaţia.  Natura  subiectului  —  care-i 
dificil  la  superlativ  —  ne  impune  această  procedură.  Altă 
cale  de  urmat  nu  există  atâta  vreme  cât  puţinătatea  datelor 
în  chestiune  nu  va  fi  augmentată  prin  noui  relaţiuni  asupra 
tinereţii  Iui  Saul  din  Tarsus.  Ori  posibilitatea  ivirii  din- 
cotro-va  a  acestora,  pare  cu  desăvârşire  exclusă.  Zelul 


1 


197 


REVISTA  TEOLOGICA 


cercetătorilor  a  epuizat  tot  materialul  care  putea  fi  pus  la 
contribuite  în  scopul  lămuririi  acestui  fragment  din  via|a 
omului  care  a  atins  excepţionalul  cu  mult  înainte  de-a 
umplea  lumea  greco-romană  cu  sclipirile  geniului  său  apo- 
stolesc. 

Să  credem  totuşi  că  măruntaiele  pământului,  cari  con¬ 
servă  atâtea  documente  referitoare  la  cele  trecute  vremi, 
ne  pregătesc  surprize  şi’n  această  chestiune?  Deus  sciţi 
Deocamdată,  noi  suntem  avizaţi  să  utilizăm,  atâta  cât  este, 
materialul  informativ  asupra  căruia  se  apleacă  toţi  biografii 
Apostolului  neamurilor. 

Eu  sunt  Iudeu,  născut  tn  Tarsuî  Ciliciei, 1 2  cetăţean 
al  unei  cetăţi  care  nu  este  neînsemnată ;  am  fost  crescut 
în  acest  oraş  (scil.  Ierusalim)  învăţând  la  picioarele  lui 
Oamaliel  să  ţin  cu  străşnicie  legea  părintească,  plin  fiind 
de  râvnă  pentru  Dumnezeu  (F.  Ap.  21,  39  şi  22,  3),  pe 
care-L  slujesc  —  ca  şi  strămoşii  mei  —  întru  cuget  curat 
(II  Tim.  1,3);  la  opt  zile  am  fost  tăiat  împrejuri  sunt  din 
neamul  lui  Israil,  din  seminţia  Iui  Beniamin,  evreu  din 
evrei;  tn  ce  priveşte  legea:  fariseu;  în  ce  priveşte  râvna: 
prigonitor  al  Bisericii;  în  ce  priveşte  dreptatea  cea  din 
lege:  fără  de  prihană  în  vieţuirea  mea  (Fii.  3, 5. 6;  II  Cor. 
11,  22;  F.  Ap.  23,  6);  spoream  tn  iudaism  mai  presus 
decât  mulţi  din  neamul  meu ,  cari  erau  de  vârsta  mea  şi 
aveam  fierbinte  râvnă  pentru  datinile  mele  strămoşeşti 
(Gal.  1,  14);  am  trăit  ca  fariseu,  adică  după  principiile 
eresului  celui  mai  straşnic  al  legii  noastre  (F.  Ap.  26,  5). 
Prin  naştere,  eu  sunt  cetăţean  roman  *  (F.  Ap.  22,  28).  * 

lată  biletul  de  identitate  cu  care  avea  să  se  prezinte 
mai  târziu  în  faţa  cititorilor,  detractorilor  şi  prigonitorilor 
săi  Pavel  Apostolul  lui  Iisus  Hrisfos.  Cu  toată  sgârcenfa 
relaţiunilor  pe  cari  ni  Ie  oferă,  el  constitue  totuşi  cel  mai 
apreciabil  isvor  —  unicul  isvor  —  pentru  reconstituirea 

1  E  numii  astfel  spre  a  se  deosebi  de  Tarsul  Bltinlel  şi  al  Attlcei.  Cf. 
Dr.  Vaslle  Oheorghlu:  S.  Apostol  Paul,  vieata  şl  activitatea  sa;  Partea  I;  Cer¬ 
năuţi  1909  p.  21. 

2  Această  Isbntltfi  combinaţie  de  texte  ii  aparţine  Iul  E.  Jacquler :  Htstolre 
des  livres  du  Nouveau  Testament,  tom.  I,  ed.  XI;. Paris  1930,  p.  30—31.  Vezi  şl 
IIciv.  N.  TpepnăXa:  crw6tivî]tia  e?ţ  ^uoxoXaf  reO  DaiUou ;  \A9rjvai 
1937,  p.  1. 


198 


REVISTA  TEOLOGICA 


vieţii  precreştine  a  viitorului  Apostol.  Comparată  cu  ştirile 
ce  ni  s’au  păstrat  despre  ceilalţi  Apostoli  ai  Domnului  — 
a  căror  viaţă  dinaintea  chemării  la  apostolat  este,  cu  rari 
excepţii,  „une  page  blanche*  —  fişa  personală  a  lui  Saul 
din  Tarsus  pare  mai  mult  decât  suficientă  pentru  reconsti¬ 
tuirea  nevoinţelor  lui. 

Examinând  cu  atenţiune  datele  de  mai  sus,  constatăm 
pe  deoparte  că  Saul  din  Tarsus  revendică  pentru  sine  o  patrie 
întreită,  la  care  ţine  cu  dragoste  fierbinte  şi  cu  destulă 
mândrie:  poporul  iudeu,  sânge  din  sângele  său  şi  carne 
din  carnea  sa ;  oraşul  grecesc  a  cărui  înaltă  atmosferă 
culturală  şi  socială  a  respirat-o  din  copilărie,  şi  imperiul 
roman,  de  care-1  lega  dreptul  pe  cât  de  râvnit  pe-atât  de 
onorabil  de  cetăţean  roman. 1 

Pe  de  altă  parte,  aceeaşi  succintă  autobiografie  ne  înles¬ 
neşte  urmărirea  exactă  şi  ordonată  a  desvoltării  fireşti  a 
tânărului  Saul.  Viaţa  lui  precreştină  este  împărţită  între 
Tarsul  Ciliciei  şi  Ierusalim.  Tot  ce-a  deprins  el  în  aceste 
două  metropole  ale  lumii  vechi  atât  sub  raport  religios 
moral,  cât  şi  cultural-social,  explică  în  bună  parte  ostenelile 
sale  de  mai  târziu  —  şi  mai  presus  de  toate,  ne  dau  măsura 
exactă  a  zestrei  cu  care  intră  în  creştinism.  O  seamă  de 
alte  chestiuni  suplimentare  intră,  ca  partea  în  întreg,  în 
aceste  trei  compartimente  zărite  de  noi  în  viaţa  lui  Saul 
din  Tarsus. 

Pe  această  linie  de  orientare  vom  toarce  firul  vieţii 
precreştine  a  celuice  s’a  învrednicit  a  se  împărtăşi  de  ve¬ 
derea  Hristosului  înviat  şi  preamărit. 

i.  DATA  NAŞTERII 

In  general,  stabilirea  cronologiei  vieţii  sf.  Apostol  Pavel 
ridică  o  mulţime  de  dificultăţi.  Aceste  dificultăţi  sunt  mai 
pronunţate  tocmai  în  studierea  vieţii  precreştine  a  Aposto¬ 
lului,  care  ne  preocupă  pe  noi  aici.  Acordul  învăţaţilor 
în  această  chestiune,  reprezintă  pur  şi  simplu  un  dezacord 
notoriu.  Cei  mai  mulţi  cercetători  se  mărginesc  Ia  stabi¬ 
lirea  aproximativă  a  datelor  evenimentelor  de  după  con- 


1  Cf.  Ferdlnand  Prat :  Salnt  Paul  (Cot.  „Les  Salnls%  ed.  XVI ;  Parts  1932,  p.  1. 

vertirea  de  pe  drumul  Damascului/  ignorând  complecta- 
mente  sau  ocolind  pe  cele  premerg&toare.  Intre  acestea 
e  şi  data  naşterii  lui  Saul  din  Tarsus,  asupra  căreia  ne  lipseşte 
orice  indicaţie  sigură.  In  consecinţă,  suntem  constrânşi  să 
nu  părăsim  domeniul  ipotezelor  şi’n  loc  de  certitudini,  să 
ne  mulţumim  cu  probabilităţi. 

Tot  ce  putem  şti  în  această  chestiune,  este  că  Saul 
din  Tarsus  a  fost  mai  tânăr  decât  Mântuitorul  Hristos.  Unica 
dovadă  ne-o  servesc  F.  Ap.  7,  58,  unde  citim  că  martorii 
cari  asistau  ia  lapidarea  sfântului  arhidiacon  Ştefan  „şi-au 
pus  hainele  la  picioarele  unui  tânăr  (veaviaj) 2  ce  se  chema 
Saul".  Sf.  arhidiacon  Ştefan  a  luat  cununa  martiriului  cam 
între  anii  32 — 35.  Deci  la  această  dată,  Saul  va  fi  avut 
vârsta  de  25 — 30  ani.  La  vremea  când  scrie  Epistola  către 
Filimon  —  primăvara  anului  63  d.  H.  —  Apostolul  se  soco¬ 
teşte  „bătrân",  Ttpsa^njs  (Filim.  9).  Ceeace  arată  că  —  po¬ 
trivit  concepţiei  vremii  despre  vârsta  oamenilor  —  trebue 
să  fi  avut  atunci  cel  puţin  60  ani.  Dacă  este  aşa,  atunci 
rezultă  că  data  naşteri!  lui  trebue  aşezată  în  jurul  anilor 
2—5  d.  H.*  şi  anume,  cât  mai  aproape  de  sorocul  întru- 

1  Vezi  bunăoară  tabelele  sinoptice  alcătuite  de  A.  Brassac :  Manuel  Blbllque. 
tomul  IV,  ediţia  13,  Paris  1911,  paglne  40  urm.;  A.  Trloot:  Salnt  Paul  Apâtre 
des  genllls :  Paris  [1927]  p.  193  (cu  referire  la  F.  Prat,  Th.  von  Zahn,  A.  Harnack, 
Ed.  Mayer  şt  Maurice  Goguel);  E.  Jacqaler:  Op.  clL  p.  21  (cu  referire  la  R. 
Comely,  I.  Belser.  Llghtfoot,  W.  M.  Ramsay,  Harnack,  Tumer  şl  Zahn);  E.  jacqulet : 
Les  Acles  des  Apotres  (CoL  „Eludes  Bibltques*),  ed.  II,  Paris  1926,  p.  CCCV 
(cu  referire  la  Gusta?  Hoennfcke,  F.  Prel,  A.  Brassac,  M.  Coguel  şl  E.  Jecquler)  ş.a. 

2  Neavtaţ,  ca  şl  latinescul  adulescens,  după  concepţia  vremii  aceleia 
desemnează  un  om  tânăr  tnlre  25—45  ani.  Varron  spunea  că  omul  esle  lânăr 
până  la  45  ani  şl  că-I  in  vârstă  la  60  ani.  loslf  Flavtu  11  numeşte  vsavlaţ  pe 
Irod  Agrlppa  I  când  avea  vârsta  de  cel  puţin  40  ani  (Antlqullates  Judalcae  XVIII, 
6.  7),  Mal  aproape  de  adevăr  nl  se  pare  a  fl  părerea  Iul  Th.  con  Zahn  care 
crede  că  Saul  —  dat  fiind  rolul  pe  cara  l-a  avui  la  lapidarea  sf.  arhidiacon  Ştefan 
şl’n  persecuţia  care  a  urmat  —  trebue  să  fl  avui  cam  30  ani.  Cf.  E.  Jacquier: 
Acles  des  Apotres  p.  238. 

3  F.  Oodef :  Introductlon  au  Nouveau  Testament,  voi.  I,  Neuchâlel  1893  p.  77 
opinează  astfel :  dacă  Saul  era  tn  momentul  convertirii  de  cel  puţin  30  ani  şl 
dacă  convertirea  s'a  produs  tntr’unul  din  anii  36  sau  37  —  ceeace-1  probabil 
—  atunci  putem  pune  data  naşterii  sale  tn  jurul  anului  7  al  erei  noastre,  când 
Ilsus,  In  vârstă  de  10  - 11  ani,  lucra  alături  de  drepiul  loslf  in  atelierul  de 
dulgher  din  Nazaret.  E.  Jacquter:  Hrlslolre  des  Uvres  du  N.  T.  p.  51  crede  că 
Saul  s’a  născut  probabil  în  primul  deceniu  al  erei  noastre.  A.  Tricot:  Op.  cit. 
p.  7  se  gândeşte  la  anul  8  d.  H.  F.  Prat:  Op.  cil.  p.  2 ;  „vers  le  debut  de  l’ere 

pării  Domnului  nostru  Iisus  Hristos. 1 

In  ce  priveşte  locul  naşterii  lui  Saul,  a  fost  oarecând 
discuţie  dacâ  acesta-i 

2.  GISCALA  SAU  TARSUS  ? 

Discuţia  a  pornit  dela  spusele  fer.  Ieronim,  care  sus¬ 
ţinea  că  Saul  din  Tarsus  este  originar  din  Giscala,  în  Galiiea. 
Familia  lui  ar  fi  emigrat  Ia  Tarsul  Ciliciei  abia  după  naşterea 
viitorului  Apostol  al  neamurilor,  în  urma  cuceririi  de  către 
Romani  a  Giscalei. 

Pentruca  să  putem  formula  o  opinie  cu  temeiu  in  această 
chestiune,  va  trebui  să  purcedem  în  prealabil  la  examinarea 
textelor  respective  din  opera  fer.  Ieronim. 

In  scrierea  sa  De  oiris  illustribus, 2  el  zice  aşa :  „Paulus 
apostolus...  de  tribu  Benjamin  et  oppido  Iudaeae  Giscalis 
fuit,  quo  (scil.  Giscala)  a  Romanis  căpto  cum  parentibus 
suis  Tarsum  Ciliciae  commigravit*. 

Textul  e  clar:  Saul  s'a  născut  în  Giscala  devremece 
ni  se  spune  că  a  emigrat  la  Tarsus  „cum  parentibus  suis*. 
Dar  întrucât  Apostolul  va  preciza  în  mod  expres  că  locul 
naşterii  lui  e  Tarsul  Ciliciei  (cf.  F.  Ap.  22,  3),  e  de  tot  clar 
că  noi  nu  putem  sta  pe  gânduri  când  e  vorba  să  alegem 
între  mărturisirea  lui  şi  cea  a  fer.  Ieronim.  Acesta  din  urmă 
a  săvârşit  o  eroare. 

Unii  biografi  ai  Apostolului,  apreciind  opinia  fer.  Ieronim 
în  lumina  istoriei  profane  a  vremurilor  neotestamentare,  s’au 
grăbit  să  afirme  că  greşala  acestuia  e  mult  mai  mare  decât 
pare  la  prima  vedere.  Şi  iată  de  ce!  Giscala,  dupăcum 
mărturiseşte  Iosif  Flaviu  (De  bello  judaico  V,  2.  5),  a  fost 
cucerită  de  Romani  în  anul  67  d.  H.,  adică  la  aproximativ 
şaizeci  de  ani  după  naşterea  lui  Saul  şi  probabil  în  anul  morţii 
sale.  F.  Godet*  —  Ia  care  ne  referim  noi  în  special  — 


chrăilenne".  losef  Holzner:  Paulus,  Ein  Heldenleben  im  Dlenste  Christl;  ed.  II 
Freiburg  im  Brelsgau  1937,  p.  453  se  rosteşte  pentru  anii  1—5  d.  H. 

1  Aşa  Dr.  Vastle  Qheorghiu :  Introducerea  In  sfintele  cărţi  ale  Testamen¬ 
tului  Nou ;  Cernăuţi  1929  p.  373. 

2  Migne  S.  L.  XXIII,  646  (punctul  5,  la  cuv&nlul  .Paulus"].  Fer.  Ieronim 
situlazfi  Giscala  in  ludea.  E  o  eroare. 

*  Op.  cit.  tom  I,  p.  76—77. 

foarte  sigur  că  l-a  dat  gata  pe  fer.  Ieronim  cu  această 
descoperire,  se  întreabă  apoi:  trebue  să  presupunem  oare 
că  Giscala  a  mai  fost  cucerită  odată  de  Romani  înainte 
de  isbucnirea  răsboiului  care  a  dus  la  dărâmarea  Ierusa¬ 
limului?  Istoria  —  zice  el  —  nu  face  nici  o  menţiune  de 
această  cucerire. 

Dar  eroarea  făcută  de  fer.  Ieronim  nu-i  atât  de  groso¬ 
lană  pe  cât  pare.  Cu  câţiva  ani  mai  ’nainte  de-a  scrie  De 
viris  illustribus,  fer.  Ieronim  preciza  în  comentarul  său  la 
Epistola  către  Filimon,  ’  că  numai  părinţii  lui  Saul  erau 
din  Giscala.  Iată  textul:  „Quis  sit  Epaphras,  concaptivus 
Pauli,  tăiem  fabulam  accepimus:  Aiunt  parentes  apostoli 
Pauli  de  Giscalis  regione  fuisse  Iudaeae :  et  eos,  cum  tota 
provincia  Romana  vastaretur  mânu,  et  dispergerentur  in 
orbem  Iudaei,  in  Tharsum  urbem  Ciliciae  fuisse  translatos: 
parentum  conditionem  adolescentulum  Paulum  secutum". 

înţelesul  fragmentului  acestuia  depinde  de  interpretarea 
pe  care  o  vom  da  finalului  Iui:  „parentum  conditionem 
adolescentulum  Paulum  secutum*.  Să  deducem  din  el  că 
atunci  când  părinţii  lui  Saul  au  emigrat  la  Tarsus,  fiul  lor 
i-a  urmat?  Aceasta  ar  însemna  că  Saul  era  născut  deja  Ia 
vremea  aceea.  Eruditul  biograf  ortodox  român  al  sf.  Apostol 
Pavel,  V.  Gheorghiu,  ‘  clarifică  definitiv  această  spinoasă 
chestiune,  rostindu-se  astfel:  „Cu  acestea  a  zis,  că  tânărul 
Paul  a  urmat  în  aceleaşi  condiţiuni  de  traiu,  în  care  au 
fost  transpuşi  părinţii  săi,  sau  cu  alte  cuvinte,  el  a  crescut 
ca  fiul  unor  părinţi,  cari  în  urma  împrejurărilor  funeste, 
cari  au  venit  asupra  orăşelului  Giscala  din  ludea,  au  fost 
deportaţi  de  aici  la  Tarsul  Ciliciei.  Deci  s’a  născut  Paul 
după  aceste  cuvinte  ale  lui  Ieronim  nu  în  Giscala,  ci  în 
Tarsul  Ciliciei,  după  ce  părinţii  lui  au  fost  deportaţi 
într’acolea*. 

Noi  subscriem  fără  rezerve  soluţia  învăţatului  român. 
Din  mai  multe  motive: 

a)  Faţă  de  cele  ce  ni  le-a  spus  în  comentarul  la  Epi¬ 
stola  către  Filimon,  opinia  din  De  viris  illustribus  —  deşi 


»  Migne  S.  L.  XXVI,  653  (Ad  Philem.  v.  23). 
a  S.  Ap.  Paul  p.  18. 

ulterioară  —  trebue  să  cadă,  fiindcă  opera  aceasta  este 
de-o  superficialitate  recunoscută.1 * 

b)  In  anul  4  î.  H.  legiunile  romane  ale  lui  Varus  au 
purtat  un  răsboiu  crâncen  împotriva  Iudeilor.  losif  Flaviu  II 
menţionează  pe  scurt  în  lucrările  sale  (De  bello  judaico  (1. 5. 1 ; 
Antiquitates  judaicae  XVII,  10.  9).  Dacă  nu  aminteşte  nimic 
de  soarta  Giscalei,  aceasta  nu  însemnează  că  ea  n’ar  fi 
căzut  în  mâinile  răsboinicilor  romani.  * 

c)  Ceice-i  atribue  fer.  Ieronim  cu  tot  dinadinsul  eroarea 
menţionată,  săvârşesc  o  mare  nedreptate  faţă  de  eruditul 
părinte  apusean.  Se  ştie  doar  că  fer.  Ieronim  a  excelat 
îndeosebi  prin  studiile  sale  biblice.  Aşa  fiind,  cu  greu  am 
putea  crede  că  el  a  ignorat  ceeace  spune  Apostolul  însuşi 
referitor  la  locul  naşterii  sale. 3 * 5  In  sfârşit 

d)  marele  Patriarh  Fotie  *  cunoaşte  şi  el,  independent  de 
fer.  Ieronim,  tradiţiunea  după  care  familia  lui  Saul  s’a  mutat 
din  Giscala  în  Tar  sul  Ciliciei,  unde  s’a  născut  apoi  viitorul 
Apostol  al  lui  Iisus  Hristos. 

Astăzi  este  îndeobşte  admis  în  cercurile  învăţaţilor  că : 

a)  familia  lui  Saul  este  originară  din  Giscala  Galileii; 

b )  cuvintele  Apostolului :  „eu  sunt  bărbat  iudeu,  născut 
(■yefewTjiiâvoţ)  în  Tarsul  Ciliciei"  (F.  Ap.  22,  3), 5  curmă  orice 
discuţie  în  privinţa  locului  naşterii  sale. 

Cele  mai  proeminente  figuri  ale  creştinismului  tuturor 
vremurilor  — Domnul  şi  Mântuitorul  nostru  Iisus  Hristos  şi 
cel  mai  zelos  propovăduitor  şi  plinilor  al  Evangheliei  Lui  — 
se  trag  aşadar  octpxa  din  Galilea  neamurilor. 

Să  vedem  aici  o  pură  întâmplare?  Sau  mai  degrabă 
lucrarea  Providenţei  dumnezeieşti  care  a  orânduit  lucrurile 
în  chipul  acesta? 


1  Ghoorghiu:  S.  Ap.  Paul  p.  19. 

*  Oheorghlu:  S.  Ap.  Paul  p.  20. 

■*  Gheorghlu:  S.  Ap.  Paul  p.  39. 

1  Mlgne  S.  G.  CI,  688  (Amfllohla  116].  V«zl  şl  Gheorghlu :  S.  Ap.  Paul 
p.  19  n.  1. 

5  Codex  D.  {Bezae  Cnnlabriglensts]  are  această  precizare  şl  la  F.  Ap. 
21,  59 :  &$p<jwtoţ  [i4v  efytt  ’louSaîoţ  £v  Tdtpaq>  Se  tîjţ  KcXixfaţ  TeTsvvrjpivoc. 

Cf.  E ■  Nesfle:  Novam  Testamentnm  Graece  cum  apparatu  critico;  edltlo  sexla 
.decima,  Sfultgarl  1956,  la  Joc. 

Noi  inclinfim  spre  ultima  presupunere. 

3.  TARSUS  -  OrK  ASHMOS  IIOAIX.  1 

Alături  de  însuşirile  native  —  şi  după  ele  —  mediul 
In  care  vieţuieşte  cineva  Ii  hotărăşte  in  măsură  covârşitoare 
formarea  personalităţii.  Se  ştie  de  cât  credit  se  bucură  în 
vremea  noastră  propozitiunea :  „omul  este  produsul  mediului 
său*.  Departe  de  noi  gândul  de-ai  tăgădui  îndreptăţirea. 
Ea  este  adevărată  şi  pentru  Saul  din  Tarsus.  Dar  numai  atât. 
Pentrucă  Pavel  Apostolul  lui  lisus  Hristos  este  creaţia  altor 
împrejurări,  cu  totul  independente  de  mediul  în  care  i  s’a 
plămădit  fiinţa  în  anii  tinereţii  —  cum  se  va  vedea  mai  încolo. 

Tarsul  naşterii  şi  copilăriei  beniaminitului  Saul,  este 
cu  totul  altceva  decât  o  localitate  mai  mult  pe  harta  va¬ 
stului  imperiu  roman.  O  seamă  de  conditiuni,  cari  de  cari 
mai  favorabile,  au  făcut  din  această  aşezare  omenească  o 
veritabilă  lumen  Asiae  şi  o  metropolă  din  cele  mai  răsfă¬ 
ţate  ale  imperiului  cezarilor.  însăşi  situaţia  lui  geografică 
parecă  vrea  să-ti  arate  că  natura  i-a  dăruit  cu  mâinile 
amândouă  protecţia  ei  generatoare  de  prosperitate  multi¬ 
laterală  şi  trainică. 

Aşezat  pe  vatra  mănoasă  a  şesului  cilician,  desmierdat 
la  miazăzi  de  Marea  Mediterană  care-i  trimetea  zefîrele  ei 
şi  corăbii  încărcate  cu  belşugul  a  două  lumi,  ocrotit  la 
miazănoapte  şi  apus  de  culmile  ninse  ale  munţilor  Taurus 
Iar  la  răsărit  de  lanţul  munţilor  Amanus,  *  oraşul  Tarsus 
făcea  mai  degrabă  impresia  unei  fortăreţe  inexpugnabile 


1  Asupra  oraşului  Tarsus  oferă  date  exacte  malcuseamfi  W.  M.  Ramsay : 
The  Church  In  the  Roman  Emplre  before  A.  D.  170,  Londra  1893  |ed.  VIII  1904]  i 
Paul,  the  Traveller  and  the  Roman  Citizen,  Londra  1895  (ed.  VIII  1905;  trad.  tn 
1.  germană  de  H.  Oroschke:  Paulus  In  der  Apostelgeschlchte,  Giitersloh  1898) ; 
The  citles  of  Sl,  Paul,  Londra  (rellp.  1922]  V.  Qheorghlu:  S.  Ap.  Paul  p.  21—24,- 
H.  BdhUg:  Dle  Gelsteskullur  von  Tarsos  im  augustelschen  Zeilalter,  Golllngen 
1913-  —  Ramsay  şl  BdhUg  sunt  urma]!  de  unanimitatea  Învăţaţilor.  Aşa:  E.  Jac - 
guler:  Op.  citate,  Alphons  Stetnmann :  Die  Apostelgeschlchte  fibersetzt  und  er* 
klărt;  ed.  IV,  Bonn  1934,  T.  R.  Qlooer:  Paul  of  Tarsus,  Londra  1925  {noi  utili¬ 
zăm  ed.  IV,  1938),  Holzner:  Op.  cil.  ş.  a. 

*  Tarsus  zăcea  la  o  distantă  de  aproximativ  18  km.  de  ţărmul  Mării  Me» 
diterane,  la  50  km.  de  munţii  Taurus  şl  la  aprox.  81  km.  de  munţii  Amanus.  Cf. 
E Jacquler:  Actes  des  Apotres  p.  302. 

decât  a  unui  focar  receptor  şi  reflector  de  cultură  înaltă- 
Şi  el  a  fost  de  fapt,  atât  una  cât  şi  cealaltă.  Piraţii  Levan¬ 
tului  răsbeau  până  la  porţile  lui  cel  puţin  tot  atât  de  ane¬ 
voios  ca  şi  vânturile  aspre  dela  miazănoapte  cari  isbeau 
neputincioase  în  coastele  masive  ale  Taurus-ului. 

Originea  oraşului  Tarsus  se  pierde  ’n  negura  vremilor.  ‘ 
E  discutabil  dacă  a  fost  sau  nu  întemeiat  de  Asirieni,  sub 
a  căror  stăpânire  e  absolut  sigur  că  a  stat  mai  multă  vreme. 
Către  anul  860  î.  H.,  el  este  menţionat  sub  numele  de  Tarzi, 
de  Salmanasar,  pe  obeliscul  negru  din  Nimrud. 2  In  veacul 
VI  î.  H.,  ajunge  sub  dominaţia  Medo-Perşilor.  Aflându-se 
în  calea  celebrului  marş  spre  Indii  al  Iui  Alexandru  cel 
Mare,  oraşul  Tarsus  stabileşte  (334  î.  H.)  primul  contact  cu 
spiritul  elin,  căruia  îi  va  rămâne  tributar  de-acum  înainte. 
In  urma  politicei  de  elenizare  a  Seleucizilor  —  al  cărei 
exponent  fusese  maicuseamă  Antiohus  IV  Epifaniu  (175 — •- 
164  î.  H.)  —  o  mulţime  de  Iudei  se  stabilesc  aici.  Oraşul 
ia,  în  cinstea  regelui  seleucid,  numele  de  Antiohia  (dela 
Cidnus). 

De  sub  dominaţia  grecească,  Tarsus  trece  în  veacul  1 
î.  H.  sub  stăpânirea  Romanilor.  La  64  î.  H.  Pompeius  îl 
decretează  capitală  a  provinciei  Cilicia.  Iulius  Caesar  are 
atenţiuni  speciale  faţă  de  acest  oraş  prosper.  Tarsienii, 
mândri  de  protecţia  marelui  general  —  care,  după  aprecierea 
competentă  a  lui  Th.  Mommsen,  a  fost  singurul  geniu  pe 
care  I-a  odrăslit  Roma,  cel  din  urmă  om  de  valoare  pe 
care  l-a  dat  lumea  veche  şi  primul  şef  al  întregei  civili¬ 
zaţii  romano-eline  *  —  hotărăsc  să  schimbe  numele  ora¬ 
şului  lor  în  luliopolis.  La  15  Martie  44  î.  H.,  Caesar  este 
ucis  mişeleşte  în  senat.  Adversarii  lui  triumfă,  iar  asupra 
celorce  i-au  fost  credincioşi  se  descarcă  furia  conjuraţilor. 
Tarsus  cunoaşte  acum  răsbunarea  cumplită  a  lui  Gaius 
Cassius.  Primejdia  nu  durează  mult.  Marcus  Antonius,  cre¬ 
dinciosul  locotenent  al  Iui  Caesar,  devenit  triumvir  (43  î.  Hr.) 
alături  de  Octavianus  şi  Lepidus  şi  stăpân  absolut  peste 


*  Vei!  şl  T,  R.  Olooer:  Op,  elf.  p.  5. 

2  E.  Jacquier :  Actes  des  Apotres  p.  30Î. 

3  Th,  Mommsen ;  Hlsloire  Romalne,  nouvelle  editjon  (rad.  par  De  Querle , 
Paris  (fărfi  dală),  tom.  VII,  p.  159. 

Orientul  roman  (40  î.  H.),1 2  se  sili  să  vindece  rănile  Tarsului, 
proclamându-1  urbs  libera,  cu  drepturi  proprii  şi  cu  privilegiul 
scutirii  de  dăjdii  pentru  importul  şi  exportul  de  mărfuri. 
Octavianus,  care  după  moartea  lui  Antonius  (30  d.  H.)  ră¬ 
mâne  stăpânul  unic  şi  necontestat  al  uriaşului  imperiu  ro¬ 
man,  îi  întăreşte  aceste  privilegii*  şi-I  ridică  la  rangul  de 
metropolă. 

La  adăpost  de  dintele  agenţilor  naturii  şi  de  urgia 
oamenilor,  copleşit  de  favorurile  mai  tuturor  stăpânitorilor 
săi  vremelnici,  oraşul  Tarsus  era  oarecum  predestinat  spre 
o  viaţă  pacinică,  singura  capabilă  să  asigure  stări  de  înflo¬ 
rire  ca  cea  de  care  se  bucura  el  la  vremea  când,  între 
zidurile  sale,  viitorul  Apostol  al  neamurilor  deschidea  ochii 
spre  vederea  luminii  zilei. 

Această  înflorire  era  deopotrivă  de  remarcabilă  atât 
sub  raport  economic  şi  politic,  cât  şi  în  ordinea  culturală 
şi  religioasă. 

Populaţia  oraşului,  la  începutul  erei  noastre,  era  poli- 
etnică.  Iudeii 3  şi  băştinaşii  (asiaticii)  covârşiau,  imprimând 
Tarsului  un  pronunţat  colorit  de  oraş  oriental.  Locuitorii 
lui  se  cifrau  —  după  Ramsay 4  —  la  circa  500.000  suflete. 


1  Toate  dalele  privitoare  la  Istoria  profanfi  a  vremii,  cart  apar  fSrS  altă 
Indicaţie,  suni  luale  din  Herbert  Prelsker:  Neutestamentliche  Zeltgeschlchle ; 
Berlin  1935  [îndeosebi  din  tabelele  slnopttce  I,  II  şi  III,  p.  26  urm.  şl  p.  218  arm.]. 

2  Steinmann :  Op.  cil.  p.  259. 

2  Lucrul  acesta  nu  mai  poate  surprinde  pe  nimeni  când  se  ştie  cu  cer¬ 
titudine  că'n  veacul  I  al  erei  noastre  Iudeii  erau  răspândiţi  peste  lot  in  Imperiul 
roman.  „Universul  era  patria  lor*,  /os//  Flaolu  (De  Bello  Jad.  II,  16,  4]  spune 
c5  nu  există  pe  pământ  nici  un  popor  care  să  nu  albă  un  fragment,  o  părti¬ 
cică  „din  al  nostru*.  Filon  dtn  Alexandria  înşiră  pe  nume  ţările  colonizate  de 
Iudei  [Legatlo  ad  Gaium,  36].  Adolf  Delssmann  a  alcătui!  o  harlă  a  lumii  cunos¬ 
cute  pe  vremea  sf.  Apostol  Pavel  In  care  notează  143  de  localităţi  cu  popu¬ 
laţie  iudaică.  Iudeii  —  In  număr  de  3—4  milioane  —  reprezentau  o  şeptlme  din 
populaţia  imperiului  roman.  Cet  mat  mulţi  sălăşluiau  tn  Egipt  —  după  Filon  cam 
un  milion  —  Roma,  Siria  şi  Asla-mtcă.  „In  Asia  mici  el  erau  răspândiţi  peste 
tot.  Antloh  cel  mare  a  transportat  2.000  familii  de  Iudei  din  Mesopotanla  şl  Ba- 
bilon  tn  Frigia  şl  Lydla...  Numărul  şl  prosperitatea  Iudeilor  din  Asla-mlcă  ne  suni 
«testate  de  numeroasele  acte  pe  cari  autoritatea  romană  le-a  dat  tn  favoarea 
lor*.  Comp.  peniru  Inlreg  Jacquier:  Acles  des  Apotres,  p.  782—786  [Excursus 
"VI:  La  Dlaspora  Juive]. 

4  The  cttles  of  St.  Paul,  p.  97,  citat  ia  Steinmann :  loc  cit.  Astăzi  Tarsus 
este  un  orăşel  cu  abis  10  000  locuitori.  Cf.  Jacquier :  Acles  des  Apotres,  p.  303. 

Ocupaţiunea  de  căpetenie  a  Tarsienilor  era  negustoria. 
Aşezarea  prielnică  a  oraşului  trebuia  să  aducă  după  sine 
desvoltarea  unei  vieţi  industriale  şi  comerciale  de  primul 
rang.  Prin  mijlocul  lui  curgea  râul  navigabil  Cidnus,  care 
făcea  legătura  cu  Marea  Mediterană.  Apele  lui  primeau  co¬ 
răbiile  cari  veneau  încărcate  cu  mărfuri  din  toate  părţile 
imperiului  roman,  iar  pe  de  altă  parte  distribuiau  cantităţi 
imense  din  preţiosul  lemn  de  construcţie  al  munţilor  Taurus, 
care  era  concentrat  aici  pentru  a  lua  calea  mărilor. 

Căile  de  comunicaţie  terestră  nu-i  erau  mai  puţin  favo¬ 
rabile.  In  veacul  1  al  erei  noastre,  reţelele  de  drumuri  ale 
Asiei  mici  erau  în  perfectă  stare. 1  O  cale  comercială  şi 
strategică  totdeodată  traversa  Asia  mică  dela  apus  la  răsărit. 
Pornind  dela  Troia,  ea  se  îndrepta  către  Pergam,  Sardes 
şi  FHadelfia.  La  Laodicea,  calea  aceasta  se  întâlnea  cu  cea 
care  venea  dela  Efes,  ca  să  se  bifurce  apoi.  O  ramură  co¬ 
bora  la  Atalia,  în  Pamfilia,  iar  cealaltă  străbătea  Antiohia 
Psidiei,  Iconium,  Lisfra  şi  Derbe,  răsbătând  apoi  prin  Porţile 
ciliciene  la  Tarsus.  De-acolo,  ea  se  continua  prin  şesul 
cilician,  trecând  prin  Porţile  siriene  ale  munţilor  Amanus 
în  Orientul  îndepărtat. 

Tarsus  zăcea  aşadar  la  confluenţa  a  două  lumi.  Porţile 
ciliciene  erau  fereastra  care  dădea  înspre  lumea  greco- 
romană,  iar  Porţile  siriene  îi  înlesneau  accesul  spre  răsăritul 
semitic-babilonic.  Mai  adăugăm  la  cele  zise  calitatea  lui 
de  oraş  comercial  liber  cu  toate  privilegiile  ce  decurg  din 
ea  şi  avem  atunci  măsura  exactă  a  prosperităţii  şi  animaţiei 
acestui  oraş  răsfăţat. 

Situaţia  politică-sociaiă  a  locuitorilor  lui,  nu  era  deloc 
mai  prejos  faţă  de  starea  materială  prosperă  a  oraşului. 
Iudeii  şi  băştinaşii  asiatici  se  bucurau  de  deplinătatea  drep¬ 
turilor  cetăţeneşti.  Posedarea  acestora  era  o  condiţie  sine 
qua  non  pentru  dobândirea  dreptului  de  cetăţean  roman. 
Acesta  reprezenta  suprema  onoare  la  care  putea  râvni  un 
supus  al  cezarilor.  O  mulţime  de  privilegii  erau  împreunate 
cu  el.  Pe  lângă  acestea,  faptul  că  el  se  acorda  de  către 


1  Cf.  Tricot  î  Op.  cit.  p.  75. 


207 


REVISTA  TEOLOGICA 


stăpânirea  romană  cu  multă  sgârcenie,  îl  făcea  şi  mai  dorit. 1 

Tarsienii  se  pare  că  au  început  să  fie  înzestraţi  cu 
dreptul  de  cetăţean  roman  încă  de  pe  vremea  lui  Pompeius, 
iar  Iulius  Caesar,  Marcus  Antonius  şi  Octavian  Augustus 
—  a  căror  atitudine  favorabilă  faţă  de  oraşul  Tarsus  am 
avut  prilejul  s’a  subliniem  mai  sus  —  trebue  să  fi  continuat 
a-1  distribui  cu  destulă  generozitate.  Altfel  nu  ne-am  putea 
explica  faptul  că  familia  lui  Saul  îl  poseda  încă  înainte  de 
naşterea  acestuia. 

Desigur  că  prosperitatea  şi  vaza  de  care  se  bucurau 
cetăţenii  oraşului  Tarsus  au  fost  acelea  cari  au  contribuit 
în  mai  largă  măsură  la  desvoltarea  înaltei  sale  culturi,  care 
ajunge  la  culminaţie  tocmai  în  veacul  I  al  erei  noastre.  Cu 
această  cultură  aleasă,  cu  morala  sa  austeră  şi  abia  după 
acea  cu  religia  sa  se  impune  oraşul  Tarsus  în  istoria  pro¬ 
fană  a  lumii  vechi.  Pavel  Apostolul  lui  Iisus  Hristos  îi  va 
agonisi  suprema  faimă :  aceea  de-a  fi  dat  creştinismului  pe 
cel  mai  strădalnic  propovăduitor  şi  plinitor  al  Evangheliei 
mântuirii  neamurilor. 

Lumea  greco-romană  excela  la  începutul  erei  noastre 
prin  o  bună  administraţie,  prin  cultură  filosofică  şi,  în  or¬ 
dinea  religioasă,  printr’un  politeism  agonizant.  Prima  era 
specialitatea  stăpânitorilor  romani.  A  doua  era  maicuseamă 


1  Câtă  vieme  statul  roman  se  reducea  la  cetatea  Romei,  dreptul  de  cetă¬ 
ţean  roman  11  aveau  numat  locuitorii  capitalei.  Dela  87  I.  H„  ei  a  fost  Întins 
asupra  populaţiei  fntregel  Itallf.  Marii  comandanţi  romani,  Începând  cu  Marlus, 
au  fost  autorizat!  adeseori  sfi  confere  acest  drept  sl  străinilor  cari  Bduceau  ser¬ 
vicii  excepţionale  târli.  Sclavii  cetăţenilor  romani  dobândeau  automat  cetăţenia 
romană,  odată  cu  actul  de  eliberare.  Cezarii  U  confereau  la’nlâmplare  sau  după 
capriciile  lor.  Dela  Claudtus  Încoace  141—  54  d.H.],  oricine  putea  cumpăra  dreptul  de 
cetă|ean  roman.  Tribunul  Claudius  Lfslas  confirmă  acest  fapt:  «eu  am  dobândit 
această  cetăţenie  cu  multă  cheltuială*  (F.  Ap.  22,  28).  Dio  Cassius  [60, 17]  spune 
că  Messalfne,  desfrânata  soţie  a  Împăratului  Claudtus,  a  făcui  afaceri  rentabile 
cu  negocierea  dreptului  de  cetăţean  roman.  Faptul  acesta  e  adevărat  că  f-a  scăzut 
oarecum  valoarea,  dar  nu  l-a  anulat-o.  însuşi  Împăratul  Claudius  înţelegea  să  ve¬ 
gheze  ca  prestigiul  său  să  rămână  câtuşi  de  câi  Intact.  Dovadă?  Populaţia  din 
Rodos  a  fost  despuiată  (44  d.  H.)  de  acest  drept,  fiindcă  ucisese  câţiva  cetă¬ 
ţeni  romani.  Mal  rău  decât  aceştia  au  pă|lt-o,  din  aceeaşi  pricină,  Llclenll :  (ara 
lor  a  fost  incorporată  la  Pamfllta,  Iar  el  vândufl  ca  sclavi. 

Vătămarea  unul  cetăţean  roman,  era  socotită  drept  crimă  de  Înaltă  trădare. 
Lex  Valeria  (509  t.  H.)  şl  Lex  Porcla  (248  1.  H.)  interziceau  lovirea  de  orice 

creaţia  Grecilor.  Iar  decadenţa  poliieismului  păgân  fusese 
cauzată  de  năvala  religiilor  de  mistere  ale  Orientului  la 
Roma,  mânate  într’acolo  fie  ca  «pradă  de  răsboiu"  în  urma 
carelor  de  triumf  ale  învingătorilor  romani,  fie  printr’o  infil¬ 
traţie  lentă,  pentru  care  unificarea  politică  şi  administrativă 
a  imperiului  oferea  cele  mai  prielnice  condiţiuni.  „Dignus 
Roma  locus  quo  deus  omnis  eat"  —  zicea  Ovidiu*. 1 

Istoriografii  vremii  aceleia  subliniază  in  unanimitate  un 
fenomen  foarte  curios.  Romanii,  excelenţi  luptători  şi  orga¬ 
nizatori,  au  cucerit  Orientul.  Acesta,  la  rândul  său,  a  cucerit 
Roma.  Era  aici  ceva  mai  mult  decât  un  schimb  de  idei  şi 
de  civilizaţie:  triumful  integral  al  spiritualităţii  răsăritene 
•asupra  apusului.  Exponentul  acestui  răsărit  devenit  din  supus 
biruitor  —  pe  altă  cale  decât  cea  a  armelor  —  n’au  fost 
religiile  de  mistere  ale  Orientului,  ci  filosofia  greacă.  Cele 
dintâi  au  intrat  ca  parte  în  întregul  sincretismului  religios 
preconizat  de  împăratul  Augustus,  care  a  dat  greş  precum 
se  ştie.  Filosofia  greacă  însă,  a  biruit  pe  toată  linia.  Per- 
ceptele  ei  răsunau  în  agorele  romane,  unde  şarlatanii  făceau 
o  concurenţă  serioasă  filosofilor  de  vocaţie.  Ea  pătrunsese 
în  casele  patricienilor  prin  acei  pedagogi  ai  aristocraţiei 
romane,  cari  erau  ceva  mai  mult  decât  nişte  dascăli  de 
elineşte:  reprezentanţi  veritabili  ai  suplului  spirit  eladic.  Ea 


fel  —  şl  malcuseamă  cea  cu  vergi  —  a  unul  celăjean  roman.  CelS|enll  romani 
se  bucurau  de  scutiri  de  dăjdlt  şl  de  pedepse  dezonorante  [d.  ex.  tortura  sau 
răstignirea).  Orice  delict  ar  fi  comis,  ei  aveau  dreptul  să  ceară  să  fie  judecaţi 
de  cezar.  Simpla  rostire  a  solemnei  formule :  , Apelez  la  Împărat*  (Kalcapa 
imxaXoO|i«0  la  care  va  recurge  şl  sf.  Aposfol  Pavel  [F.  Ap.  25,  ii],  avea  pu¬ 
terea  de  a  rupe  orice  jurisdicţie  provincială.  Celce  uzurpau  calilalea  de  cetă¬ 
ţean  roman,  erau  pedepsiţi  cu  moartea.  Magistraţii  cari  n’o  respectau  cu  strictele 
erau  degradaji  şl  declarajl  incapabili  să  mal  Îndeplinească  vre-o  funcţiune  publică. 

Ioslf  FI  au  la  [AnHquitates  Iudaicae  XIV,  10.  13—19],  spune  că  în  veacul 
I  al  erei  noastre,  mulţi  Iudei  aveau  dreptul  de-a  putea  rosti,  când  voiau  să  11  se 
deschidă  toate  uşile  formidabilului  Imperiu  al  cezarilor:  «Civls  Romanus  sum*  1 
[Cf.  Stelnmann:  Op.  elf.  p.  187—188  şl  Jacquter:  Actes  des  Apotres,  p.  506— 507 
st  695). 

1  Cyrll  Martlndale :  La  rellglon  des  Romalns,  In  :  loseph  Huby :  Chrlslus 
Manuel  d’hlstolre  des  rellglons ;  Paris  1927  p.  542. 

Asupra  deplasărilor  zellătllor  păgâne  ale  orientului  înspre  Roma,  a  scris 
pagini  definitive  Învăţatul  Franz  Cumont:  Les  rellglons  orlenlales  dans  la  paga- 
nlsme  romaln  (Annales  du  Musee  Gulmef,  Blb).  de  Vulgarlsatlon,  lom.  241 : 
Parts  1906. 

răsbise  până  şi’n  palatele  cesarilor  şi  anume,  tocmai  prin 
doi  din  cei  mai  străluciţi  fii  ai  Tarsului  păgân.  Cum  vom 
vedea. 

Dintre  numeroasele  curente  filosofice  cari  circulau  în 
lumea  greco-romană,  stoicismul  ajunsese  în  Tarsus  la  o 
adevărată  hegemonie,  imprimând  oraşului  caracterul  său 
de  seriozitate  şi  de  severă  moralitate. 1  Reprezentanţii  săi 
cei  mai  iluştri  au  fost  Atenodorus  din  Tarsus  şi  Nestor, 
amândoi  perceptori  imperiali. 

Atenodorus2  (74  î.  H. — 7  d.  H.)  era  fiul  ţăranului 
Sandon  din  satul  Canana  de  lângă  Tarsus.  De  aici  numele 
lui  de  Atenodorus  Cananites.  A  fost  discipolul  marelui  Po- 
seidonius.  împăratul  Octavianus  Augustus,  în  tinereţe,  a 
şezut  la  picioarele  lui  în  Apolonia  (Epirus),  i  a  ascultat  în* 
văţăturile  şi  i-a  urmat  poveţele  toată  viaţa.  Patru  ani  a  pe¬ 
trecut  filosoful  tarsian  la  Roma.  Pe  Ia  anul  15  î.  H.  s’a 
reîntors  în  patrie  copleşit  de  onoruri  —  Octavianus  îl 
numea  „prietenul  meu"  —  şi  încărcat  de  aur,  luând  parte 
activă  la  purtarea  trebilor  obşteşti  ale  oraşului  şi  bucu- 
rându-se  de-o  vază  excepţională.  După  moarte,  tarsienii 
i-au  ridicat  un  templu  (Heroon),  care  devenise  loc  de  pele¬ 
rinaj.  Ziua  morţii  lui  era  serbată  an  de  an,  cu  multă  cinste. 

Perceptele  morale  ale  Iui  Atenodorus  —  „pentru  fiecare 
om  conştiinţa  este  dumnezeul  său" ;  „poartă-ie  cu  oamenii 
ca  şi  când  te-ar  vedea  Dumnezeu  şi  vorbeşte  cu  Dumnezeu 
ca  şi  când  te-ar  auzi  oamenii"  etc.  —  au  devenit  bun  co¬ 
mun,  au  circulat  şi  au  înrâurit  în  chip  simţitor  —  şi  eficace  — 
asupra  concetăţenilor  săi. 

Ideile  lui  Atenodorus  din  Tarsus  le  cunoaştem  numai 
din  filosofia  lui  Seneca  (3?  î.  H. — 65  d.  H.)  asupra  căruia  a 
exercitat  o  influinţă  covârşitoare. 


1  In  uşuraticele  oraşe  ionice,  femeile  umblau  pe  stradi  sumar  Imbricate 
şl  aveau  atitudini  provocatoare.  La  Tarsus,  ele  apăreau  In  public  numai  voalate. 
Cf.  Holzner :  Op.  cit.  p-  5.  Cât  de  onorabili  era  aceasti  situaţie,  se  poale  vedea 
prin  contrast  cu  Imoralitatea  notorie  a  vremii,  pe  care  o  zugrăveşte  printre  alţii 
Th.  Mommsen :  Op.  ciL  tom.  Vil  p.  242  urm.,  245  urm. 

*  Comp.  pentru  întreg  Stelnmann :  Op.  cit.  p.  260 :  Jacquler  :  Acles  des 
Apdtres  p.  303;  Holzner'.  Op.  cit.  p.  4—5. 

Celălalt  filosof  stoic  din  Tarsus,  Nestor,  a  fost  percep¬ 
torul  lut  Marcellus  şi  (probabil)  al  viitorului  împărat  Tiberius. 

Tarsus  poseda  şi  o  Universitate1  celebră,  care  cultiva 
în  primul  rând  retorica.  Instrucţia  începea  cu  copiii  dela 
vârsta  de  6 — 7  ani.  Dela  12  ani  începea  învăţarea  gra¬ 
maticii  şi  geometriei,  iar  dela  14  ani  filosofia. 

Pe  teren  cultural,  Tarsus  rivaliza  cu  Atena  şi  Alexandria.. 
Un  contimporan  al  sf.  Apostol  Pavel,  geograful  Strabon, 
susţinea  că  Tarsus  le-a  întrecut  pe  acestea.  După  el,  nici 
o  altă  cetate  a  lumii  vechi  nu  dispunea  de  atâtea  şcoli  şi 
de  atâţia  dascăli  ca  Tarsus  şi  în  vremece  Roma,  Alexan¬ 
dria  şi  alte  centre  culturale  erau  pline  de  învăţaţi  iarsieni,. 
aici  mai  toti  studenţii  şi  profesorii  erau  băştinaşi. 2 

Religia  tarsienilor  reprezenta  un  mozaic  de  credinţe 
importate  din  Persia,  Grecia,  Frigia,  Siria  şi  Egipt.  Se  pare 
însă  că  ei  au  acordat  zeiţelor  străine  mai  mult  o  ospitali¬ 
tate  binevoitoare  şi  mai  puţină  adoraţie  din  inimi  purceasă. 
Ormuz,  Mithra,  Adonis,  Heracles,  Atena,  Cibela  şi  Isis  îi 
interesau  prea  puţin  pe  aceşti  zeloşi  închinători  ai  zeului 
localnic  Baaltars  (Stăpânul  Tarsului),  căruia  îi  era  subor¬ 
donat  zeul  Sandan  (contopit  mai  târziu  cu  grecul  Heracles). 
Sandan  eraj  zeul  vegetaţiei  şi  geniul  bun  al  agricultorilor.. 
Pe  monedele  vremii,  el  apare  îmbrăcat  ţărăneşte.  In  fiecare 
an,  într’o  anumită  zi,  chipul  zeului  era  purtat  în  procesiune 
prin  oraş,  şi  apoi  ars  pe  rug.  Moartea  lui  reprezenta 
nimicirea  vegetaţiei  de  către  soarele  torid  al  verii.  învierea 
lui,  care  se  serba  cu  un  entuziasm  debordant,  simboliza 
reînvierea  naturii,  reînverzirea  pământului. 

Ideia  morţii  şi  învierii  zeilor  era  ceva  caracteristic 
pentru  religiile  de  mistere  ale  Orientului.  Ceremoniile  reli¬ 
gioase  organizate  de  tarsieni  în  onoarea  lui  Sandan,  repre¬ 
zintă  una  din  variantele  ei,  aşa  cum  Sandan  însuşi  nu  este 
altceva  decât  o  variantă  a  lui  Osiris  sau  Attis. 


1  După  Ramtay  (la  Slelnmann:  Op,  cit.  p.  259),  şcoala  din  Tarsus  merită 
numele  de  Universitate  fiindcă  Întrunea  condltlunite  necesare  tn  acest  scop  şt 
anume:  libertatea  de  a  preda  şl  de-ajl  putea  Însuşi  invS|ătnră  (Freihelt  des  Leh- 
rens  und  Frelhelt  des  Lernens). 

1  Cf.  Tricot :  Op.  cil  p.  6-7. 

Alături  de  înfloritoarea  sa  viaţă  comercială,  de  cultura 
sa  superioară  şi  de  templele  sale,  Tarsus  se  mai  mândrea 
cu  o  seamă  de  amintiri  romantice,  legate  de  unele  cele¬ 
brităţi  ale  antichităţii. 

Oraşul  Tarsus  era  mândru  de-a  putea  socoti  ca  cea 
mai  preţioasă  comoară  a  sa  mitologica  lance  a  lui  Apollo. 1 

Am  amintit  mai’nainte  că’n  drumul  său  spre  Indii 
Alexandru  cel  Mare  a  poposit  aici.  Undeva,  In  apropierea 
frumoasei  cataracte  a  râului  Cidnus,  situată  în  vecinătatea 
oraşului,  se  zice  că  şi-ar  fi  aşezat  tabăra  marele  căpitan, 
înfierbântat  de  marş  şi  de  friptoarea  soarelui.  Alexandru  cel 
Mare  s’a  aruncat  în  apa  glacială  a  râului  ca  să  se  răco¬ 
rească.  După  câteva  minute,  zăcea  ca  mort  în  mâinile  bra¬ 
vilor  săi  Macedoneni.  Puţin  a  mai  lipsit  —  zice  Holzner 8  — 
ca  splendida  expediţie  a  cuceritorului  să  se  sfârşească  aici. 
Istoria  lumii  ar  fi  luat  atunci  alt  curs. 

Pe  Cidnus  în  sus,  urca  la  anul  41  î.  H.  corabia  luxu¬ 
riantă  a  Cleopatrei  VII.  Celebra  stăpână  a  Egiptului,  încon¬ 
jurată  de  o  strălucire  cum  tarsienii  n’au  mai  văzut,  venea 
cu  alaiul  unei  afrodite  să  cucerească  Inima  romanului 
Marcus  Antonlus.  Şi  în  sfârşit,  aici  a  rezidat  oarecând,  ca 
guvernator  al  Cilicieî,  Marcus  Tullius  Cicero. 

Tarsus  se  mai  bucura  de  privilejul  de-a  adăposti  între 
zidurile  sale  câteva  locaşuri  de  preamărire  a  unicului  şi 
adevăratului  Dumnezeu.  Din  sânul  închinătorilor  Lui,  se 
naşte  aici  cel  căruia  Tarsus  îi  datoreşte  favoarea  de-a  fi 
intrat  şi  de-a  fi  pomenit  cu  cinste  pururea  în  istoria  creşti¬ 
nismului —  adică’n  istoria  veciniciei. 


1  Cf.  Holxner:  Op.  cit.  p.  9. 
1  Op-  cit.  p.  6 

De  Preot  Dr.  LI  VIU  STAN 
Profesor  ta  Academia  teologică  „Andreiană" 

In  trecutul  bisericii  noastre  ortodoxe  ardelene,  precum 
se  poate  constata  dintr'un  număr  destul  de  mare  de  docu¬ 
mente  cari  privesc  anumite  instituţiuni  de  drept  sau  practici 
canonice  existente  înainte  de  reformele  şaguniene,  instituirea 
clerului  parohial,  ca  şi  a  vlădicilor  de  altfel,  se  făcea  prin 
colaborarea  credincioşilor  mireni,  cari  într’o  formă  sau 
înfr'alta,  îşi  spuneau  cuvântul  la  actul  prealabil  de  alegere 
a  candidaţilor  apţi  pentru  a  ocupa  posturile  devenite  vacante 
In  rândurile  clerului  străjuitor  al  sufletelor  lor. 

Obiceiul  acesia  străvechiu,  având  legături  originare  cu 
practica  Sf.  Apostoli,  şi  păstrat  în  tezaurul  instituţiunilor 
noastre  de  drept  bisericesc  din  veac  până  azi,  îl  mărturisesc 
nenumărate  acte  de  alegere  sau  de  recomandare,  întocmite 
de  obştiile  dreptcredinciogse  şi  date  candidaţilor  spre  a  se 
prezenta  cu  ele  vlădicilor,  sau  trimise  direct  acestora,  cu 
rugămintea  să-i  hirotonească  pe  cei  aleşi  sau  recomandaţi 
prin  numitele  acte  întărite  cu  peceţi  şi  semnături  de-ale 
fruntaşilor,  juraţilor,  gocimanilor  sau  bătrânilor  satului. 

Dar  nu  numai  Ia  noi  în  Ardeal,  ci  pe  intreg  cuprinsul 
pământului  locuit  de  Români  şi  ocrotit  de  Biserica  ortodoxă, 
practica  aceasta  era  comună.  Fireşte  că  formalităţile  ce 
se  observau  la  asemenea  acte  difereau  după  provincii,  ba 
chiar  după  regiuni  şi  chiar  după  sate. 

Pe  la  începutul  veacului  al  XlX-lea,  pe  când  din  „mila 
crăiască"  încă  n’ ajunsesem  a  avea  episcop  român  ortodox 
în  Ardeal,  se  luase  o  măsură  generală,  se  dăduse  o  normă 
obligatorie  pentru  toţi  românii  ortodocşi  din  Ardeal,  potrivit 
căreia,  obştiile  parohiale  aveau  să  se  pronunţe  asupra  a  3 
candidaţi  aleşi  şi  propuşi  de  12  juraţi  ai  satului  în  înţele¬ 
gere  cu  protopopul.1  Această  normă  impusă  Ia  anul  1804, 
n’a  fost  respectată  întru  toate  nici  măcar  în  apropierea 
Sibiului,  tocmai  fiindcă  procedeul  formal  de  alegere  sau 
de  recomandare  a  candidaţilor  era  prea  variat.  încercarea 

1  M.  Volleanu:  Icoane  din  vla|a  bisericii.  Anul  1804.  Sibiu  1926,  p.  45—48. 

de  unificare  a  acestuia,  produsă  la  1804,  a  rămas  fără 
rezultatul  dorit,  precum  ne-o  dovedesc  două  acte  răşinărene 
din  anii  1811  şi  1815,  pe  cari  le  dăm  mai  jos  cu  orto¬ 
grafia  originală. 

ADEVERINTZA 

Prin  kare  de  ştire  faisem  schi  dem  Tuturor  tselor  tse  li  sze 
kade  a  sti  în  Rindul  atsesta  fiind  ke  Obitseju  au  fost  schi  am  avut 
ka  pe  lingă  Preolzij  rinduilze  sze  maj  fie  unul  Supernumerarius  Szau 
kum  sze  zitse  Kapelan  tselora  lalizi,  schi  nu  ku  greujerje  atselor 
Preotzy  fore  numai  en  Buna  Volntza  de  tsei  va  da  Pentru  Sziuschba, 
in  ke  schi  Diacon  au  fost  aBcha  alsel  Obilseju  nam  vrja  asze  pereszi, 
tsi  maj  tare  al  interi.  Pentru  atseje  kunoszkund  schi  Stijnd  pe  Ku- 
tsernikul  Schi  den  Bun  nume  Vaszellij  Popp,  deszpre  o  pârtie  deszpre 
Njam  Bun  Schi  fore  nitse  o  Prihana,  iare  despre  aife  en  Podobit 
ku  envatzatura :  rumunaske,  Laiinaske,  Nemtzaske  Kft  schi  Ungu- 
raske ;  Prekum  schi  Atestatumurlle  Sale  de  ia  Skole  Szau  dela  Pro¬ 
fesor  piar  —  el  Dovadesk  karrele  dupe  purtare  Sza  tse  bune.  Schi 
maj  la  nalte  Trapfe,  Sze  potje  redika,  plntru  atse  schi  noj  maj  schoss 
Iskeiitzi  Preotzl,  Szuretz,  Batrinj,  den  preune  ku  iote  obstje  Szlobu- 
dului  Schi  Kreeskului  Szad  Ressinar  ej  dem  atsasta  recomandatia 
Schi  el  poftim  Capelan,  ka  la  vrema  de  vacatia  la  vrio  parachi  de 
a  Resslnarulut  dinsul  Se  Urmeze,  Insa  ne  Rugem  La  o  Lipse  ka 
atsasta  sze  sze  en  gedue  Schi  deia  tsej  marj  atseasta  vojinfza  Schi 
tserere  a  nostre  Întindem  Ku  mare  omllintza.  Schi  dem  la  preisin- 
siitul  Consisforium  atselor  ne  unjti  dem  mare  Principatul  Ardialului, 
Ku  atsest  Sfurszil  Conoscuie  Sze  fie  despre  kar  Schi  noj  intre  alaes 
Gratej  remunem  Schi  Sintjem. 

Ressinarij  la  anul  (1)811  a  24  lanuarij. 


luon  Szass,  Sedjan 

Iuones  Mutz,  Sudje 

Vaszellt  Scherb  „ 

L.  S. 

Coman  Scherb,  Importji 

Buhur  Respopa 

Şerb  b1  popi  Opre,  Szurat 

NjagoS  Gottie 

Viad  Boszdojina  „ 

Koman  Duka 

Coman  Ontsa  „ 

Bukur  Grebenje 

Alleman  Bontsile,  Sint 

Manij  Borra 

Manij  Burszan 

Manij  Szurka 

Alleman  Siman 

Mihai  Bodilla 

Dumitru  Lepedat 

Koman  Hambeschan 

Pasku  Brotoj 

Scherb  Hojdre 

iuon  Bukurel 

Bucur  Vladeschel 

Bukur  Dregoi 

Scherban  Tsoran 

Kostandin  Szass 

Nikulal  Tsutzan 

Bukur  Brattu 

214 

REVISTA  TEOLOGICA 


Stan  Uretje  Dregoi  Mlnje 

Badu  Mutz  Alleman  Floka 

Iosiff  Hambeschan 
Alleman  Hojdre 
Bukur  Dragomlr 
Nlagoi  Mutz 
Opre  Martin 
Mihai  Tsutsan 
Roman  Roman 

Scherban  Szass  Vornik  ku  tote  obstje  Szatulul. 

Prin 

Slephan  Vlener  m.  p. 

Pagi  Notarius 


ADEVERINZE 


Mai  Sosz  Iszkelitul  Sudje  Suratzl,  botrinl  schi  tselatzi  Lekutori 
a  Ressinarului  fatsem  prin  atsasta  tuturor  Kerora  Sze  Kuvine  enstin- 
zare  prekum  Noi  bine  schi  de  ameruntul  Szokoiind  deszpre  o  parte 
szlusbele  kare  repeoszatul  Perintele  Roman,  Perintele  Szavu,  prekum 
schi  fii  atsesztuja  Perintele  Szavu,  schi  repeuszatul  Perintele  Dan, 
ka  Parochi  schi  Pesztori  szufletesti  schi  Năoo,  Porinfzilor  schi  Mo- 
schilor  Noştri,  fore  deszpre  alteparte  Szavu  acum  de  un  an  de  zile 
au  fekut  ka  daszkei,  Fetsorul  mai  szusz  perlnteiui  Szavu.  adeka 
Danii  Popovits,  prekum  schi  hernitsia  kare  vedem  ke  o  are,  Schi 
Purtare  tse  bune  ku  kare  pene  akuma  au  foszt,  schi  prekum  szentem 
enkredintzalz  ke  va  avea  schi  de  aitsa  nalnte  am  voit  prin  astaszta 
a  noasztre  szkrlszore,  schi  endatoratzi  neam  tzinut  al  enkredlntza 
prekum  noi  kend  szeva  templa  Lipsze  lenge  Beszepika  noasztre  de 
Dlakon  pe  altul  nu  poftim  de  fcet  pe  pomtnltul  Daszkei  Danii  Po- 
povits.  Schi  pentru  atseja,  noj  de  akum  el  dem  envoirja  noasztre 
ascha  ka  atunsa  sze  nuo  mai  petum  Skjmba  tsl  ka  peienge  densza 
szesze  poate  Diaconi  schi  fiind  lok  asze  schi  preoizi  kare  anoaszte 
fegedtntze,  kasze  poate  oare  kind  schi  oare  entse  lok  a  ave  depline 
enkredere,  ku  Iszkelftura  anumelui  nosztru  peienge  punerja  Desche- 
telor  noasztre,  schi  ku  Petschete  Szatulul  am  enterito. 


Ressinar  den  14-ten  Maij  (1)815. 


V  Iuon  Szasz 
X  Coman  Hambesan 
X  Coman  Ducka 
X  Manj  Barra 
X  Scherb  Huodre 
X  Buckur  Tsoran 


Coman  Scherb  Gudje 
Neagoje  Mutz  Szyndje 
L.  S.  Scherban  al  Popi  Opre 
Wladt  Boszdogine 
Alleman  Bontsille 
KuMlname  Coman  Uontse 


Dorfs 

Ge- 

schwor' 
n  tr 

X  Manj  al  Popi  lacob 
X  Manj  Plnts 
X  MihaiJ  Czlnku 
X  Buckur  Dragomir 

Sămtllche  Dorfes 

X  Serban  Szasz 
X  Alleman  Szimon 
X  Manlj  BonlsHle 
X  Buckur  Zmunkln 
X  loan  Lungu 
Durch 

Michael  Klein,  jun(ior) 

Not.  locl. 

Primul  act  este  o  „adeuerinfâ“ ,  dată  de  către  obştea 
Răşinarului,  „preacinstitului  Cosistorium  acelor  neuniţi  dem 
mare  Principatul  Ardîalului",  prin  care  Vasile  Pop,  un  fiu 
ai  Răşinarului,  se  recomandă  pentru  a  fi  hirotonit  capelan, 
şi-apoi,  cu  trecerea  vremii,  preot  paroh,  în  care  scop,  cu 
mare  umilinţă,  cei  mai  mari  sunt  rugaţi  să  îngădue  înde¬ 
plinirea  dorinţei  obştei. 

Dacă  analizăm  mai  deaproape  acest  act,  datând  din 
primul  an  al  păstoriei  episcopului  Vasile  Moga,  trebue  să  re¬ 
marcăm  în  general  că  el  cuprinde  două  anomalii  de  drept.  Şi 
anume,  se  alege  un  candidat  Ia  preoţie,  capelan,  şi  totodată  şi 
preot  pe  viitor,  în  postul  ce  va  deveni  vacant.  Deci  o  alegere 
prematură  pentru  un  post  ce  încă  n’a  devenit  vacant.  Apoi, 
printr’un  singur  act  de  alegere  se  designează  persoana  aptă 
pentru  două  posturi  ce  vor  fi  ocupate  succesiv. 

Trecând  la  lucruri  mai  mărunte,  din  el  aflăm  că  în 
Răşinari,  era  pe  vremea  aceia  pe  lângă  parohii  obicinuiţi 
şi  un  preot  ajutor  sau  capelan,  care-i  suplinea  pe  parohi, 
fără  a  avea  o  retribuţie  prin  care  el  să  îngreuieze  pe  cei¬ 
lalţi  preoţi,  ci  mulţumindu-se  numai  cu  „ce-i  va  da  pentru 
slujbă"  ceilalţi  preoţi.  Din  act  mai  rezultă  că  alegerea  ca¬ 
pelanului  Vasile  Pop,  şi  probabil  şi  alegerea  altor  capelani 
ai  Răşinarului,  nu  s'a  făcut  numai  de  către  obştea  credin¬ 
cioşilor,  ci  şi  de  către  preoţii  în  funcţiune  împreună  cu 
obştea.  Nimic  mai  firesc  de  altfel,  ca  tocmai  alegerea  cape¬ 
lanului  să  se  săvârşească  şi  după  cuvântul  preoţilor  cărora 


X  Buckur  Uontse,  Worlman 
X  Manj  Dsurka 
X  Buckur  Grabenie 
X  Mlhalj  Bodille 

avea  sfi  Ie  fie  ajutor  subaltern.  Nici  alegerea  celorlalţi 
clerici,  fie  diaconi,  fie  preoţi  parohi,  nu  era  firesc  să  se 
fi  săvârşit  fără  de  concursul  clerului  în  funcţiune  a  ori¬ 
cărei  localităţi,  ce  putea,  asemenea  Răşinariului,  să  aibe 
un  număr  mai  mare  de  slujitori  ai  altarului.  Fapt  este  că 
până  acum,  la  noi  foarte  puţine  sunt  actele  date  Ia  iveală 
din  cari  s’ar  vedea  că  şi  preoţii  existenţi  într’o  localitate 
erau  chemaţi  să  se  pronunţe  asupra  viitorilor  lor  colegi, 
dar  poate  nici  nu  era  necesară  o  menţionare  specială  a 
lor  în  actele  de  alegere,  socotindu-se  ca  ceva  ce  se’nţelege 
dela  sine  că  ei  nu  puteau  fi  trecuţi  cu  vederea. 

Adeverinţa  de  alegere  nu  e  iscălită  de  preoţi,  cu  toate 
că  în  însuş  cuprinsul  ei  cetim:  „noi  mai  jos  iscăliţi  Preoţi, 
Juraţi,  Bătrâni,  dimpreună  cu  toată  obştea  slobodului  şi 
crăiescului  sat  Răşinar". 

Intre  cei  ce  iscălesc  adeverinţa  în  număr  de  40  de  inşi, 
se  distinge  primarul  comunei  (Judele),  viceprimarul(Sindie), 
apoi  câţiva  juraţi,  vornicul  şi  restul  săteni  bătrâni,  iar  Ia 
sfârşit  se  mai  adaugă:  „cu  toată  obştea  satului". 

Obştea  satului  Răşinari  avea  pe  vremuri,  ca  obşte  a 
unui  sat  slobod  şi  crăiesc,  o  reprezentanţă  compusă  din 
primar,  vice-primar,  juraţi  şi  40  de  bătrâni.  Această  repre¬ 
zentanţă  conducea  eomuna,  şi  din  actul  nostru  de  alegere 
a  capelanului  Vasile  Pop,  se  vede  că  tot  ea  alegea  şi  pe 
preoţi,  îndeplinind  aşadar  o  îndoită  funcţiune  civilă  şi  bise¬ 
ricească.  Numărul  juraţilor,  cari  şi  ei  îndeplineau  şi  func¬ 
ţiuni  civile  şi  funcţiuni  bisericeşti,  varia  după  localităţi  până 
la  12. 1  Numărul  celor  din  Răşinari  era  de  3,  după  iscăli¬ 
turile  primului  act,  sau  de  4,  după  mărturia  actului  celui 
de-al  doilea. 

Numitul  capelan  Vasile  Pop,  pe  care  „adeverinţa*  con¬ 
sătenilor  săi  ni-1  prezintă  ca  pe  un  om  „împodobit  cu  învă¬ 
ţătură:  rumânească,  latinească,  nemţească  cât  şi  ungu¬ 
rească"  şi  care  se  iscălea  uneori  „Vasile  Pop  de  Şteaza 
sive  Iacobici,  diacon  şi  dascăl  normalicesc",  a  fost  într’a- 
devăr  un  om  învăţat  şi  iubitor  de  carte.  El  se  născuse  ia 
1783  şi  era  fiul  popii  Iacob  din  Răşinari.  Ca  atare,  se  iscălea 
şi  Vasile  Popovici  (fiul  popii)  şi  Vasile  Iacobici  (fiul  lui 

*  SI.  Slinghc:  Documente.  Braşov  1901,  voi.  I,  p.  238. 

Iacob).  Dornic  de  învăţătură,  studiase  la  Cluj  filosofia,  pe 
care  o  şi  isprăvi  la  anul  1808  toamna.  Deşi  ales  capelan 
la  24  Ianuarie  1811,  el  ajunge  abia  la  1814  diacon  şi  dascăl 
normalicesc,  funcţionând  până  la  1816,  când  ajunse  preot, 
păstorind  numai  22  de  ani,  căci  muri  Ia  1838. 1 

Dacă  stăruim  cu  atenţiune  asupra  celui  de  al  doilea 
act,  sau  asupra  * adeverinţa *  ce  i  s’a  dat  lui  Danii!  Popo- 
vici  dascălul,  de  către  Răşinăreni  la  14  Maiu  1815,  con¬ 
statăm  acelaş  caz  de  alegere  pentru  o  slujbă  ce  încă  nu 
devenise  vacantă.  Caracteristic  e  că  alegătorii  se  leagă, 
dfindu-şi  învoirea  mai  devreme  decât  ar  cere  nevoia,  în  aşa 
fel,  ca  atunci  când  se  va  ivi  de  fapt  nevoia  de  a  se  diaconi 
dascălul,  ei  să  nu-şi  mai  poată  schimba  învoirea.  Dease- 
menea  printr’un  singur  act  de  alegere  se  designează  per¬ 
soana  pentru  două  oficii  ce  le  va  ocupa  succesiv;  întâiu 
pentru  diaconie  şi- apoi  pentru  preoţie. 

Actul  iscălit  se  dă  pentru  „ca  să  poată  oarecând  şi 
oare  în  ce  loc  a  avea  deplină  încredere",  vizându-se  fireşte 
prin  acel  oare  ce  loc,  consistoriul.  EI  poartă  numai  25  de 
iscălituri,  având  însă  acelaş  caracter  oficial  ca  şi  cel  ante¬ 
rior,  şi  fiind  emanat  dela  aceiaş  reprezentantă  a  comunei, 
întrunită  în  număr  mai  mic.  Numărul  juraţilor  e  aci  de  4. 
judele  şi  sindia  (sindicul)  sunt  iscăliţi  tot  la  loc  de  frunte. 

Dascălul  Daniil  Popovici,  căruia  i  s’a  dat  adeverinţa 
citată,  este  înrudit  cu  Vasile  Pop,  cel  ales  capelan  Ia  1811. 
Se  născuse  în  Răşinari  la  1787  şi  a  servit  ca  preot  între 
1817 — 1866. 2  Este  tatăl  preotului  Sava  P.  Barcianu,  şi  bu¬ 
nicul  profesorului  Dr,  Daniil  P.  Barcianu. 

Aceste  două  acte,  păstrate  în  arhiva  familiei  părintelui  con¬ 
silier  mitropolitan  E.  Cioran  din  Sibiu,  ne  dovedesc  existenta 
în  Răşinari  a  unui  procedeu  formal  deosebit  de  cel  general 
impus  prin  norma  dela  1803 — 1804,  care  în  principiu  nu 
se  schimbase  sub  păstorirea  episcopului  Vasile  Moga  (1810 — 
1845),  dar  care  în  realitate  se  prezenta  foarte  variat,  uneori 
chiar  fără  nici  o  asemănare  formală  cu  cel  impus  oficial 
Ia  1804.  Din  timpul  păstoriei  lui  Vasile  Moga  ni  s’au  mai 
păstrat  şi  alte  acte  de  alegere  sau  de  „candidatie"  a  preo- 

1  Monografia  Şcoalei  primare  Oclavian  Goga  din  Răşinari.  Sibiu  1936  ari. 
.Şcoala  din  Răşinari  până  la  1836,  de  Prot.  E.  Cioran. 

*  E.  Cioran:  O  familie  de  preo|I  din  Răşinari,  in  Revista  Teol.  Sibiu  1912. 


218 


REVISTA  TEOLOGICA 


Iilor,  din  cari  rezultă  acelaş  lucru,  că  sub  păstoria  sa  adecă, 
nu  s’a  observat  procedeul  formal  care  era  oficial  în  vigoare, 
ci  respedându-se  în  principiu  alegerea  sau  candidata  din 
partea  parohienilor,  Însăşi  forma  acestor  acte  diferea  după 
localităţi  şi  regiuni. 1 

In  cazurile  speciale  pe  cari  ni  le  prezintă  actele  induse, 
n’avem  de*aface  cu  alegeri  obicinuite,  ci  cu  două  designări 
de  persoane  făcute  înainte  de  a  deveni  vacante  posturile 
pentru  cari  sunt  ele  indicate.  Deşi  de  fapt,  în  primul  act, 
alegerea  se  face  pentru  postul  vacant  de  capelan,  totuş  această 
alegere  de  capelan,  apare  şi  ca  alegere  de  preot  paroh  în¬ 
trucât  se  specifică  în  act,  că  dacă  se  va  face  loc  liber  în 
rândul  preoţilor  parohi,  atunci  acel  loc  să-l  ocupe  capelanul 
cel  ales  acum.  Precum  s’a  văzut,  avem  două  cazuri  deosebit 
de  interesante  In  aceste  acte  de  „candidaţie".  Unul  e  ale¬ 
gerea  prematură,  alegerea  fără  niciun  temeiu  legal,  săvârşită 
înainte  de  a  avea  pentru  ce  o  face,  înainte  de  a  se  fi  produs 
vacantarea  posturilor  sau  funcţiunilor  vizate.  Este  acest  caz 
o  arvunire  de  persoane,  o  tocmire  sau  o  angajare  fără  a 
se  preciza  mai  deaproape  sau  a  se  determina  timpul  când 
ea  ar  deveni  operantă.  Al  doilea  caz  este  acela  al  desig- 
nării  printr’un  singur  act  de  alegere  a  unei  persoane  pentru 
două  posturi  ce  se  vor  ocupa  succesiv.  Deşi  alegerea  cle¬ 
rului  prin  credincioşii  obştiilor  parohiale  îşi  are  temeiurile 
ei  indiscutabile,  totuş  alegerile  acestea  survenite  în  viaţa 
bisericii  „szlobudului  schi  kreeskului  szad  Ressinar",  sunt 
cu  totul  neobicinuite  şi  străine  oricărui  principiu  de  drept. 
Dar  chiar  această  nepotrivire  a  lor  cu  vre-o  regulă  de 
drept,  trădează  grija  mare  pe  care  o  puneau  credincioşii 
şi  interesul  deosebii  pe  care-l  aveau  pentru  slujbele  bisericii 
şi  pentru  persoanele  ce  trebuiau  să  le  îndeplinească. 

In  regulă  generală,  designarea  acestor  persoane,  fie 
printr'un  procedeu  comun,  fie  printr’unul  neobicinuit,  se 
făcea  cu  titlul  de  recomandaţie  sau  „candidăţie"  din  partea 
obştiilor  parohiale,  rămâind  la  aprecierea  forurilor  condu¬ 
cătoare  bisericeşti  acceptarea  candidaţilor. 


1  Compară  E.  Cioran :  O  Instituire  de  preot  acum  o  sută  de  ani,  in  Revista 
Teologică,  Sibiu  1937,  Sept,,  p.  322  sg. 

SCURTE  NOTE  EXPLICATIVE1 

De  Preot  Dr.  NICOLAE  NEAOA 
Profesor  la  Academia  teologici  „Andreianâ" 

III.  VREMEA  TUTUROR  LUCRURILOR.  DEOSE¬ 
BIREA  OMULUI  DE  DOBITOC 

Capitolul  III  arată  necesitatea  omului  de  a  se  încadra 
în  ritmul  legii  eterne,  care  stabileşte  mersul  tuturor  lucru¬ 
rilor.  Coroană  a  creaturilor,  omul  este  făptură  modelată 
după  chip  dumnezeesc. 

1.  Pentru  orişice  este  o  cfipâ  prielnică  şi  vreme 
pentru  orice  îndeletnicire  sub  cer. 

Pământeanul  nu  poate  schimba  mersul  evenimentelor* 
Fiecare  întâmplare  îşi  are  momentul  ei  determinat  în  baza 
preştiinţei  lui  Dumnezeu.  E  necesar  să  ştii  aprecia  care  este 
clipa  cea  mai  prielnică  pentru  a  o  utiliza. 

2.  Vreme  este  de  a  te  naşte  şi  vreme  să  mori.  Vreme 
este  să  sădeşti  şi  vreme  să  smulgi  eeeace  ai  sădit. 

Evenimentele  se  întâmplă  Ia  terminul  oportun.  Omul  nu 

Î>oate  scurta  terminul  hotărât  până  la  naştere,  nici  nu  poate 
ungi  firul  vieţii  sale,  oricât  de  sădită  ar  fi  în  flinta  sa  dra¬ 
gostea  de  viată.  Săditul  ca  şi  smulsul  se  fac  în  anotimpul 
potrivit  pentru  astfel  de  lucruri,  căci  timpul  îşi  are  legile 
lui,  pe  cari  nu  le  poţi  nesocoti. 

3.  Vreme  este  să  răneşti  şi  vreme  să  tâmădueşti ; 
vreme  este  să  dărâmi  şi  vreme  sâ  zideşti * 

Rănirea  (de  multeori  mortală)  se  întâmplă  în  războiu. 
Şi  for|a  publică  deţine  uneori  dreptul  de  a  răni,  sau  de  a 
pedepsi  cu  moartea.  Aceste  sancţiuni  îşi  au  raţiunea  lor  de 
a  fi  aplicate,  deşi  nu  totdeauna  sunt  Juste. 

Omul  care  simte  în  sine  misiunea  pentru  înfăptuiri  de 
seamă  e  împins  spre  acţiune  de  forte  tainice,  dărâmă  ce 
alţii  au  făcut  rău,  schimbă,  îndreaptă  pentruca  din  nou  să 
clădească. 

1  Urmare  dela  pag.  169. 

Unii  comentatori  încadrează  şi  pe  Dumnezeu  între  aceste 
antiteze.  Dumnezeu  răneşte  şi  vindecă  „prăbuşeşte  pe  ne¬ 
legiuit  şi  încearcă  pe  credincios  cu  binecuvântări"  (Prov. 
XXI12;  XXVIII  ao). 

4.  Vreme  este  să  plângi  şi  vreme  să  râzi,  vreme  este 
să  jeleşti,  şi  vreme  să  dănţueşti. 

Acest  nou  grup  de  antiteze,  „plâns...  râs",  are  carac¬ 
terul  unei  ziceri  proverbiale  (ca  de  ex.  „a  plânge  cu  ceice 
plâng").  Jelirea  e  semnul  întristării,  dansul  cel  al  bucuriei. 
Manifestările  acestor  sentimente  îşi  au  rostul  şi  timpul  bine 
precizat.  Neţinând  seamă  de  împrejurări  s’ar  putea  întâmpla 
inconvenientul  semnalat  de  Mateiu  XI 17:  „V’am  cântat  din 
fluer  şi  n’aţi  jucat;  v’am  cântat  de  jale  şi  nu  v’aţi  tânguit". 

5.  Vreme  este  să  arunci  pietre  şi  vreme  să  le  strângi ; 
vreme  este  să  îmbrăţişezi  şi  vreme  este  să  fugi  de 
îmbrăţişare. 

Pietre  se  pot  arunca  cu  gând  rău  (im  feindlichen  Sinne, 
cum  zice  neamţul).  Arunci  în  ogorul  altuia  pentru  a-1  pă¬ 
gubi,  arunci  din  corpul  unei  clădiri,  pentru  a  o  dărâma. 
Nu  se  ştie  la  care  caz  face  aluzie  Eclesiastul,  poate  —  vor¬ 
bind  generic  —  la  amândouă.  Profesorul  Popescu-MSIăeşti 
zice  că  „în  războiu,  spre  a  înfometa  pe  duşman,  se  aruncau 
pietre  pe  ogoare.  Ca  să  semene  ogorul  trebuia  să  se  adune 
pietrele".  De  bună  seamă  se  gândeşte  la  obiceiul  cunoscut 
din  IV  Regi  111 25,  când  Israeliţii  au  dărâmat  toate  cetăţile 
Moabiţilor  şi  în  toate  ogoarele  cele  mai  bune  au  aruncat 
piatră  şi  le-au  umplut  de  pietre...  Alţii  vorbesc  de  pietrele 
dela  templul  dărâmat,  unde  (conf.  Marcu  XIII  2)  „nu  va  ră¬ 
mânea  piatră  pe  piatră,  care  să  nu  se  risipească". 

Strângerea  (cu  scop  folositor)  a  pietrelor  se  face  îna¬ 
inte  de  semănat,  (aşa  cum  în  Isaia  V,  s’a  curăţit  pământul 
de  pietre  apoi  s’a  sădit  viţa  de  vie),  sau  în  vederea  ridicării 
unei  clădiri. 

Imbrăţişatul  este,  în  Vechiul  Testament,  simbolul  ami¬ 
ciţiei,  al  afecţiunii,  al  iubirii,  precum  este  spălatul  picioa¬ 
relor  unui  oaspe  simbol  al  ospitalităţii,  sau  înclinarea  (în¬ 
chinarea)  simbolul  supunerii,  al  devotamentului  sau  reverinjii.. 
Imbrăţişatul  de  aici  este  gestul  care  însoţeşte  sentimentul  de 
dragoste  pe  care  îl  nutreşte  cineva  faţă  de-o  altă  persoană. 

Imbrăţişatul  este  împreunat  cu  sărutatul.  Prietenii  şi  rude¬ 
niile  de  amândouă  genurile  se  îmbrăţişează  şi  sărută  la 
Întâlnire  şi  despărţire.  Aşa  auzind  Laban  de  sosirea  lui 
Iacob,  fiul  surorii  sale,  a  alergat  întru  întâmpinarea  lui  şi 
Îmbrăţişându-I,  l-a  sărutat  (Fac.  XXIX1S),  iar  Iacob  simţindu-şi 
sfârşitul  apropiat  îşi  îmbrăţişează  şi  sărută  rudeniile  (Fac. 
XLVIII,»). 

6.  Vreme  este  să  agoniseşti  şi  vreme  să  prăpădeşti, 
vreme  este  să  păstrezi  şi  vreme  să  arunci. 

Pentru  a  ţi  crea  o  situaţie  socială  sau  materială,  pentru 
a  dobândi  un  succes  personal  sau  a  fi  folositor  mulţimii, 
se  cere  nu  arareori  o  stăruinţă  eroică  şi  iscusinţă,  ceva 
asemenea  negustorului  «care  strânge  mărgăritare  bune*, 
cum  numeşte  Iisus  (Mat.  XIII  45  _  4S)  pe  omul  care  se  îmbăr¬ 
bătează  pentru  agoniseli  de  preţ.  Intre  a  agonisi  şi  «a  pră¬ 
pădi*  există  un  contrast  izbitor.  Ceeace  strângi  cu  multă 
şi  grea  trudă,  poţi  prăpădi  dintr’odată.  Mai  dificil  este  a 
păstra  decât  a  distruge.  In  toate  acestea  clipa  este  foarte 
hotărâtoare.  In  Fântâna  Blanduziei,  Vasile  Alexandri  are  o 
vorbă  potrivită  în  această  legătură  de  idei: 

«Nebun  acel  ce  vede  trecând  o  fericire 
Şi  nu-i  aţine  calea  s’o  prindă  cu  grăbire  1“ 

7.  Vreme  este  să  rupi  şi  vreme  să  coşi;  vreme  este 
să  taci  şi  vreme  să  grăeşti. 

Unul  dintre  semnele  văzute  în  manifestarea  doliului  era, 
in  timpul  Vechiului  Testament,  spîntecarea  veşmintelor  la 
piept  sau  la  mânecă  (lob  I20,  II 12,  Fac.  XXXVII  34,  Mat. 
XXVI6S).  După  trecerea  timpului  de  doliu  haina  spintecată  se 
.cosea  iarăşi  la  loc.  Când  omul  este  în  mare  jale  se  resem¬ 
nează  şi  nu  spune  nici  un  cuvânt  (lob  II  t3).  Tăcerea  este 
-şi  ea  manifestarea  întristării  cuiva;  vorba  multă  supără  în 
cazul  acesta. 

Tăcerea  mai  poate  avea  alte  cauze:  neştiinţa  sau  pro¬ 
stia.  Omul  mai  tace  din  precauţiune,  sau  din  respect  faţă 
-de  un  superior.  Deaceea  zice  Solomon:  să  taci  şi  să  vor¬ 
beşti  numai  la  vreme  potrivită.  Zicala  biblică  „vorba  e  de 
-argint*  a  fost  nimerit  întregită  de  înţelepciunea  omenească 
cu;  „tăcerea  e  de  aur*. 

8.  Vreme  este  să  iubeşti  şt  vreme  să  urăşti.  Este 
vreme  de  războiu  şi  vreme  de  pace. 

Dragoste  şi  ură,  războiu  şi  pace,  iată  o  altă  serie  de 
contraste  cari  caracterizează  sbuciumul  sufletesc  al  omului 
din  toate  vremile.  Nimic  nu  este  de  durată  veşnică  în  această 
lume.  Unde  apare  războiul  dispare  pacea,  unde  îşi  face  loc 
ura  se  stânge  dragostea. 

9.  Care  este  folosul  celui  ce  lucrează  întru  osteneala 
pe  care  o  la  asupră-şi  ? 

Truda  de  care  are  omul  parte  în  viată  nu-i  mijloceşte 
întotdeauna  folosul  aşteptat.  In  cele  mai  multe  cazuri  omul 
nici  nu-i  stăpân  pe  rezultatul  ostenelii  sale.  Nu  cunoaşte 
înainte  ceasul  cel  norocos  sau  nenorocos  al  vieţii,  căci  lu¬ 
crurile  se  întâmplă  la  vremea  lor,  iar  omului  nu-i  este  dat 
a  cunoaşte  acea  vreme. 

10.  Văzu  t-a  m  sbuciumul  pe  care  l-a  dat  Dumnezeu 
fiilor  oamenilor  ca  să  se  sbuciume. 

Truda  vieţii  e  grea.  Cu  foatecă-i  mărginit  în  ştiinţă  şi 
înţelepciune,  omul  este  împins  de  puterile  sale  lăuntrice  spre 
a  pricepe  tot  ce  se  petrece  în  această  lume.  In  faţa  în¬ 
cercării  de  a  cuprinde  marea  cu  degetul,  omul  trebue  să 
dea  înapoi.  înflăcărarea  de  altădată  e  înăbuşită  de-o  ciu¬ 
dată  desnădejde,  în  faţa  constatării  că  visul  nu  poate  lua 
fiinţă.  Acest  sbucium  îi  face  omului  viaţa  penibilă. 

11.  Toate  le-a  făcut  Dumnezeu  frumoase  şi  la  timpul 
lor,  dar  pe  lângă  aceasta  el  a  învăluit  priceperea  lor  ca 
omul  să  nu  găsească  lucrului  făcut  de  Dumnezeu  nici  în¬ 
ceputul,  nici  sfârşitul. 1 

Dumnezeu  este  stăpânul  oamenilor,  stăpânul  pământului. 
Tot  ce  există  bun  şi  frumos  e  de  Dumnezeu  lăsat,  adevăr 
despre  care  mărturiseşte  atât  de  plastic  cosmogonia  biblică : 
„A  privit  Dumnezeu  toate  câte  făcuse  şi  iată  erau  bune 
foarte".  Numai  că  înrăutăţirea  lumii  a  început,  omul  a  căzut 
din  starea  dela  început,  iar  degenerarea  lui  sufletească  a 
progresat  destul  de  repede. 

Pentru  noi  pământenii,  taina  multor  lucruri  e  de  nepă¬ 
truns.  Nu  se  tăgădueşte  prin  aceasta  progresul  continuu  al 


1  Textul  original  prezlnlfi  greutăţi. 

omenirii.  Noi  şiim  multe  din  cele  neştiute  de  înaintaşii  no¬ 
ştri,  dar  marile  enigme  ale  universului,  problemele  capitale 
ale  existenţei  noastre  rămân  cu  tot  progresul  de  loc,  sau 
puţin  cunoscute-  Mai  ales  în  privinţa  cunoaşterii  celui  Etern 
omul  rămâne  şi  la  vârsta  bătrâneţii  tot  un  copil,  niciodată 
nu  cunoaşte  toate  cele  ale  lui  Dumnezeu,  dela  început  până 
la  sfârşit.  Dar  şi  acea  puţină  certitudine,  „ce  ea  ce  se  poate 
ştii  despre  Dumnezeu  vădit  este  în  inima  omului  şi  Dum¬ 
nezeu  este  celce  i-a  vădit-o".  Din  acest  punct  de  vedere  cu 
adevărat :  „noi  nu  ştim  nimic,  căci  zilele  noastre  pe  pământ 
nu  suni  decât  o  umbră"  (lob  VIII»). 

12.  Atunci  mi-am  dat  cu  socoteala  că  nu  este  feri¬ 
cire  decât  să f  te  bucuri  şi  să  trăeşti  bine  în  timpul 
vieţii  tale. 

Eclesiastul  se  convinge  câ  nu  există  fericire  pământească. 
Plăcerile  vieţii  constitue  un  grad  de  fericire,  departe  însă 
de  cea  căutată.  Dat  fiind  că  fericirea  desăvârşită  n’o  poate 
ajunge,  se  mulţumeşte  cu  ceeace-i  oferă  viaţa  de  toate  zilele. 
A  trăi  bine  însamnă  —  după  sensul  obişnuit  al  vorbirii  — 
a  face  întrebuinţare  de  bunurile  materiale  pentru  satisfacerea 
poftelor  trupeşti.  Dar  trebuinţe  trupeşti  şi  necuvântătoarele  au. 
Pentru  om  ideal  suprem  nu  pot  fi  bunurile  materiale,  ci 
trăirea  în  virtuţi :  „a  umbla  înaintea  lui  Dumnezeu  întru  cre- 
dincioşie  şi  cu  inimă  curată,  săvârşind  ceeace  este  plăcut 
înaintea  ochilor  Lui"  (cum  spunea  altădată  Isaia  XXXVIII  3). 
Sfânta  Scriptură  niciodată  nu  pune  plăcerile  corporale  mai 
presus  de  bucuriile  sufleteşti.  „Cele  dintâi  duc  simţurile  Ia 
rătăcire"  deaceea  nu  merită  aceeaş  preţuire,  zice  într’o 
oarecare  legătură  de  idei  Grigorie  din  Nisa.1 

Eclesiastul  mai  recomandă  bucui  ia.  „Să  ie  bucuri", 
spune  el.  Dragostea  de  viaţă,  optimismul  în  orice  împreju¬ 
rare,  face  ca  traiul  pe  pământ  să  fie  mai  puţin  anevoios. 
Unul  mulţumit  cu  ceeace  are  din  darul  Iui  Dumnezeu,  e 
ca  „o  floare  care  nu  ofileşte  niciodată,  care  nu  se  usucă 
niciodată,  care  miroase  şi  irăeşte  veşnic",  ca  să  întrebuinţez 
expresiile  unui  biograf  al  Mântuitorului. 


'  Mlgne  O.  tom.  44  col.  1200. 

13.  Drept  aceea,  dacă  un  om  mănâncă  şi  bea  şi 
trăeşte  bine  de  pe  urma  muncii  lui,  acesta  este  un  dar 
deîa  Dumnezeu. 

Orice  bun,  fie  acela  chiar  şi  material,  e  un  dar  de  sus. 
Băutura  şi  mâncarea  se  pot  referi  şi  la  alte  nevoi  pămân¬ 
teşti.  „Fără  un  strict  necesar  de  hrană  şi  fără  locuinţă,  iar 
tn  cele  mai  multe  părţi  ale  pământului  nici  fără  îmbrăcă¬ 
minte,  omul  nu  poate  exista.  Condiţiile  acestea  de  existenţă 
sunt  însă  indisolubil  legate  de  proprietatea  individuală.  Pro¬ 
prietatea  este  şi  ea  produsul  muncii". ‘  Munca  e  de  origine 
divină,  omul  e  făcut  pentru  muncă  ca  pasărea  pentru  sbor 
(lob  V7).  Iisus  a  lucrat  în  atelierul  de  teslar  al  Iui  Iosif,  pe 
apostoli  îi  sileşte  la  lucru :  „Eu  vă  trimit  pe  voi  să  seceraţi", 
iar  alteori  zice:  „lucraţi  până  este  ziuă";  Pavel  care  era 
apostol  şi  împletitor  de  corturi  a  pus  în  vedere  alor  săi  că 
„dacă  nu  voesc  să  lucreze,  nici  să  nu  mănânce"  (11  Tes. 
HI  10)...  Aceasta  e  concepţia  Bibliei  despre  muncă  şi  nu  cum 
se  reproşează  că  Sf.  Scriptură  disconsideră  sau  are  chiar 
oroare  faţă  de  muncă.  Deaceea  şi  Solomon  vesteşte  aici 
c’o  oarecare  mândrie,  că  mănâncă  rodul  mânilor  sale,  câ¬ 
ştigat  în  sudoarea  feţii.  Dacă  rezultatul  muncii  unui  om  e 
încununat  cu  succes,  dacă  omul  are  parte  de  bine,  e  că 
s’a  revărsat  asupra  lui  graţia  dumnezeiască,  care  face  ca 
pornirile  bune  ale  omului  să  progreseze.  (Va  urma) 


1  Dr-  D.  Spânu:  Suferinţele  sociale  şi  Hrislos,  pg.  88  —  89. 

De  Preot  MJHAIL  NEAGU 
Duhovnicul  Academiei  teologice  „Aadreiane* 

Iubiţilor  credincioşi, 

„Minunat  este  Dumnezeu  întru  lucrările  sale*.  La  el 
toate  sunt  cu  putinţă  şi  niciodată  n’are  lipsă  de  ajutorul 
nostru.  Totuşi  adeseori  ne  cere  şi  lucrarea  noastră.  Nu 
pentrucă  ar  fi  avizat  la  ajutorul  nostru,  ci  pentrucfi  noi 
avem  lipsă  de  această  lucrare. 

Ne  cere  puţin,  ca  să  ne  dea  mult. 

Ne  cere  dragoste,  ca  să  ne  dea  veşnicie. 

Ne  cere  inima,  ca  să-şi  dea  viaţa. 

Apostolilor  săi  Ie  zice  Domnul:  „Veniţi  după  mine" 
(Mat.  4,  19)1  Nu  i-a  chemat  pentrucă  avea  lipsă  de  el,  ci 
ca  prin  ajutorul  Lui,  ei  să  fie  în  stare  să  schimbe  viaţa 
lumii  întregi  1  Domnul  le  cere  puţin,  ca  să  le  dea  tot !  Domnul 
le  cere  ascultare,  ca  să  le  dea  putere!  Domnul  le  cere 
un  strop  din  dragostea  inimii  lor,  ca  să  le  dea  stăpânirea 
lumii  întregi  1  O !  cât  este  de  mare  dragostea  lui  Dumnezeu 
pentru  viaţa  sufletelor  noastre! 

Tânărul  bogat  este  îndemnat  să-şi  vândă  averile  şi  să 
le  împartă  săracilor  (Mat.  19,  21).  Să  renunţe  la  cele  tre¬ 
cătoare,  ca  să  câştige  cele  vecinice!  Căci  ce  este  strălu¬ 
cirea  aurului  în  faţa  luminii  vieţii  vecinice  ?  Ce  sunt  bogăţiile 
acestei  lumi  în  faţa  darului  lui  Dumnezeu,  care  nu  se  va 
lua  nici  odată  dela  noi?  Mulţumirile  acestei  lumi  n'au  chip 
şi  asemănare  cu  cele  vecinice! 

Domnul  istovit  de  suferinţele  crucii  strigă :  „Mi-e  sete" 
(Ioan  19,  28).  El  avea  lipsă  de  un  strop  de  apă,  ca  să  ne 
dea  nouă  „marea"  îndurărilor  sale!  îi  era  sete  de  un  sirop 
de  apă,  —  dar  mult  mai  însetoşat  era  de  întoarcerea  sufle¬ 
telor  noastre !  Pentru  acestea  sufere !  Viaţa  sufletelor  o  do¬ 
reşte!  Nu  se  gândeşte  Ia  viaţa  sa  proprie  şi  la  moartea 
trupului,  când  strigă:  „săvârşitu-s’a*  (Ioan  19,  30),  ci  la 
mântuirea  sufletelor  noastre! 

Acelaş  fenomen  ceresc  îl  găsim  şi  în  convorbirea 
care  a  avut-o  Domnul  cu  femeia  samarineancâ,  pe  care 
a  întâlnit-o  la  fântâna  lui  Iacob.  Cel  atoate  ştiutor  ştie  cine 
este  această  femeie,  ce  puteri  sufleteşti  are;  dar  totodată 
şi  ce  viafă  duce.  Ea  este  desghetată.  Răspunde  cu  multă, 
încredere  în  puterile  sale  şi  cu  mândria  credinţei  neamului 
său  samaritean.  Totuşi  în  sufletul  ei  Domnul  zăreşte  o  ade¬ 
vărată  furtună.  Ea  ştie  multe,  dar  ascunde  şi  mai  multe,. 
Vorbeşte  de  toate  câte  sunt  în  lume,  numai  păcatele  sale 
le  ţine  ascunse.  Acestea  le  vede  Domnul  şi  pentru  stâr- 
pirea  lor  stă  de  vorbă  cu  ea. 

Obosit  de  drumul  greu  al  Samariei  şi  de  năduful  zilelor 
de  vară,  zice  Domnul  către  femeia  samarineancâ:  „Dă-mi’ 
să  beau"  (loan  4,  7).  Femeia  samarineancâ  este  icoana 
omului  pământesc,  plin  de  ură  şi  de  răsbunare,  de  nesu¬ 
punere  şi  de  neascultare.  Ea  nu  ştie  ce  esie  mila  pentru 
călător.  Nu  ştie  ce  este  dragostea  pentru  deaproapeîe.  Ea 
un  singur  lucru  ştie:  să-şi  realizeze  interesele  personale, 
să  nu  se  depărteze  prea  mult  de  cugetarea  neamului  său». 

Fiul  lui  Dumnezeu  nu  se  supără  pentru  cuvântul  ei 
aspru :  „Jidovii  şi  samarinenii  n’au  nici  un  amestec  unul  cu 
altul".  Ei  se  urăsc  de  moarte.  Ei  nu  se  pot  ajuta  unul  pe 
altul.  Şi  atunci  cum  cutezi  să-mi  cei  apă? 

Ce  răspuns  grozav.  Ce  rătăcire  îngrozitoare.  Ce  păgâ- 
nătate  fără  margini.  Poate  că  n’aş  aminti  de  acest  lucru, 
dacă  n’aş  şti  că  şi  în  zilele  noastre  stăpâneşte  acelaş  spirit 
păgân  şi  neiertat.  De  aici  pornesc  toate  neînţelegerile  dim 
lume.  Dacă  creştinii  ar  cunoaşte  darul  lui  Dumnezeu,  şi 
cine  este  cel  ce  ne  îmbie  apa  cea  vie  a  vieţii,  altfel  s’ar 
prezenta  icoana  zilelor  de  azi.  Dar  suntem  mai  păgâni  decât 
păgâna  samarineancâ.  Nu  mai  întrebăm  de  „apa  cea  vie" 
a  lui  Hrisios  Dumnezeu,  ci  ne  lăsăm  răpi{i  de  poftele  pă¬ 
mânteşti,  ca  orbiji  de  ele,  să  nenorocim  pe  deaproapeîe 
nostru. 

Ce  femeie  superioară  este  samarineanca.  Ea  a  fost 
departe  de  voia  lui  Dumnezeu  numai  atâta  vreme  cât  n’a 
cunoscut  adevărul.  Din  momentul  când  a  cunoscut  darul 
Domnului  nostru  lisus  Hristos,  a  devenit  un  om  nou.  IşE 
mărturiseşte  toate  păcatele  şi  trăieşte  numai  pentru  Domnul. 

Domnul  i*a  cerut  femeii  apă  pământească,  şi-i  dă  una 
cerească,  de  care  nu  mai  însetează  în  veac. 

Noi  dăm  cele  trecătoare,  ca  să  primim  cele  veşnice. 

Păcatul  ne  omoară.  Diavolul  ne  urmăreşte  mereu.  De 
ce  nu  ne  întoarcem  Ia  Domnul?  De  ce  continuăm  a  trăi 
in  nepăsare  ?  Tot  ce  este  de  seamă  în  lumea  aceasta,  izvo- 
reşte  din  setea  sufletului  nostru  pentru  cele  cereşti.  Necre¬ 
dincioşii  pot  vorbi  de  puterile  lumii  acesteia;  noi  cunoaştem 
puterea  lui  Dumnezeu.  Cei  pământeşti  vor  săpa  fântâni 
adânci  ca  să  se  hrănească;  credincioşii  ştiu  că  izvorul 
apelor  vii  este  în  cer.  Ne  istovim  după  truda  nesfârşită  a 
celor  pământeşti,  dar  şi  acestea  stau  în  puterea  cerului. 
„Căci  vom  sădi  şi  vom  uda.  dar  celce  face  să  crească 
este  Hristos-Dumnezeu"  (I  Cor,  3,  6—7). 

Alexandru  cel  Mare  înfrânge  pe  cel  din  urmă  duşman 
al  său.  Generalii  săi  aşteaptă  ca  acest  om  să  isbucnească 
în  strigăt  de  bucurie.  El  se  întoarce  însă  cu  faţa  spre  perete, 
şi  plânge  cu  amar.  „Oare  pe  cine  şi  ce  vom  mai  birui  de 
aici  înainte*,  zice  cu  multă  amărăciune  cel  nebiruit.  El 
simţea  zădărnicia  biruinţelor  pământeşti.  Adevărata  biruinţă 
este  din  cer.  Noi  trebue  să  ne  biruim  pe  noi  înşine,  aşa 
cum  spune  dumnezeescul  apostol  Pa  vel:  „Ştiu  că  în  mine, 
adecă,  în  trupul  meu,  nu  locueşte  ce  este  bun.  Căci  nu 
binele  pe  care  îl  vreau  îl  fac,  ci  răul  pe  care  nu-1  voesc, 
pe  acesta  îl  săvârşesc.  După  omul  cel  lăuntric,  mă  bucur 
de  legea  lui  Dumnezeu.  Dar  văd  în  mădularele  mele  o  altă 
lege,  care  se  luptă  împotriva  mintii  mele  şi  mă  face  rob 
legii  păcatului.  Om  nenorocit  ce  suntî  Cine  mă  va  izbăvi 
de  trupul  morţii  acesteia?  Mulţumesc  lui  Dumnezeu;  prin 
Iisus  Hristos,  Domnul  nostru!  (Rom.  7,  18 — 25),  căci  prin 
El  toate  le  biruesc.  Biruinţa  adevărată  este  dela  Dumnezeu! 

Fiul  lui  Dumnezeu  a  lăsat,  pentru  viaţa  sufletelor 
noastre  o  singură  fântâna,  dar  noi  am  părăsit-o.  „Bem 
apă  stricată,  din  fântâni  rele",  cum  zice  proorocul.  Şi  ar 
trebui  să  ştim  că  nu  samarineanca,  cu  apa  ei,  ne  aduce 
potolirea  setii,  ci  Hristos  Dumnezeu,  care  este  izvorul  ne¬ 
sfârşit  de  viajă  al  sufletelor  noastre.  Amin. 

'ion  Dl no;  UN  DOCUMEţJT  CREŞTIN- APUSEAN  DE  CON- 
ŞTIINŢĂ  ORTODOX  ORIENTALĂ.  Cernăuţi.  Tip.  .Clasul  Bucovinei* 
1937.  p.  91. 

Distinsul  avocat  şl  consilier  eparhial  Ion  Dinu,  doctor  în  teo¬ 
logie,  un  fiu  al  Dobrogei,  deşi  nu  este  un  teolog  profesionist,  îşi 
menţine  pe  primul  plan  al  preocupărilor  sale  problemele  vieţii  re¬ 
ligioase  şi-ale  şiilntli  teologice,  din  cercetarea  cărora  odrăsJesc 
scrieri  pline  de  miez,  de  suflu  religios  şi  de  largi  orizonturi  sufleteşti. 

Din  cercetările-i  mai  noi,  dsa  a  scos  la  lumină  un  document 
creştin-apusean  de  conştiinţă  ortodox-orientală,  datând  dela  anul 
177  d.  Hr.  Un  document  prefios,  pentrucă  din  el  se  desprinde  foarte 
limpede  conştiinţa  veche  ecumenică  a  bisericii,  conştiinţă  contestată 
de  apuseni  şi  chiar  sufocată  mat  târziu  în  apus  de  papalitate.  £ 
vorba  de  scrisoarea  (păstrată  fragmentar  în  istoria  lui  Eusebtu),  pe 
care  comunităţile  creştine  apusene  de  limbă  greacă  din  Lyon  şl  din 
Viena  Galiei,  o  trimit  bisericilor  din  Asia  Proconsulară  şi  din  Frigla, 
biserici  a  căror  fiice  se  consideră  şt  chiar  au  fost  cele  din  Lyon 
şi  Viena.  Din  scrisoarea  şi  în  deobşte  din  (inuta  comunităţilor  aces¬ 
tora,  rezultă  în  mod  eclatant  tăria  conştiinţii  de  independentă  bise¬ 
ricească  fată  de  Roma  sau  fată  de  oricare  altă  supremaţie  biseri¬ 
cească,  şt’n  aceiaş  măsură  conştiinţa  dependenţii  normale  de  întreaga 
Biserică,  fapt  ce  le  permite  să  ’ntreţie  legături  strânse  peste  Roma 
cu  bisericile  mame  din  Orient. 

Autorul  traduce  şi  analizează  amănunţit  numita  scrisoare  şi 
facem  cunoştinfă  şi  cu  prigonirea  bisericii  pe  timpul  împăratului 
Marc  Aureliu,  filosoful,  care  n’a  prigonit  în  chip  special  Biserica,  dar 
nici  n'a  oprit  prigonirea  în  curs  de  executare  pe  baza  decretelor  şi 
legilor  împărăteşti. 

Ca  jertfe  ale  persecuţiilor  din  timpul  împăratului  filosof,  au 
căzut  în  Lyon  episcopul  Potin,  diacon  Sanctus,  Pontic,  Blandina, 
Corneliu  etc.  apoi  din  alte  părţi  Iustin  Martirul,  sf.  Cecilia,  Feli- 
citas,  Alexandru  ş.  a. 

Martiriul  cerştinilor  din  Galia  de  atunci,  ca  şi  martiriul  altor 
creştini  din  timpul  lui  Marc  Aureliu,  de  care  autorul  ocupându-se  ne 
dă  traduceri  din  «actele  martirilor*,  este  evocat  tocmai  într'o  vreme 
în  care  creştinii  sunt  chemaţi  din  nou  să  ’nfrunfe  torturile  celor  fără 
de  Dumnezeu,  pentru  credinţa  lor;  în  pildele  vechilor  martiri  sunt 
îndemnuri  şi  întărire  pentru  toţi  cei  angajaţi  în  luptă  cu  .civitas 
diaboll*.  Preot  Dr.  LIVIU  STAN 

^  I Victor  Vlăduceanu,  preot  şi  profesor :  MĂNĂSTIREA  BODROG. 
Timişoara  tip.  .Victoria"  1939,  p.  104,  preţul  Lei  95. — 

Aşezările  noastre  mănăstireşti,  atât  de  numeroase  odinioară  in 
Ardeal,  în  decursul  vremii  au  căzut  pe  rând  lovite  de  stăpânirea 
papistaşă,  care  a  văzut'în  ele  cuiburi  de  lumină  creştină  şl  de  rezis¬ 
tentă  naţională,  ce-i  zădărniceau  toate  planurile  ei  de  smintire  a  cre- 
dlnfii  şi  a  făpturii  noastre  etnice.  Dintre  sfintele  lăcaşuri  ale  vieţii 
monahale  ardelene,  acela  care  a  rezistat  mai  mult  papistaşllor  şi 
care  mentlnându-se  intact,  a  continuat  până  azi  să  fie  vatră  luminoasă 
a  credinţi!  ortodoxe  şi  focar  de  viafă  duhovnicească,  este  numai 
Hodoş-Bodrogul  sau  mănăstirea  Bodrog,  a  căruia  monografie  ne-a 
dăruit  o  de  curând  părintele  profesor  V.  Vlăduceanu  dela  Timişoara. 

Autorul,  serios  om  de  carte  şi  de-o  rară  distincflune  sufletească, 
s’a  apropiat  de  Bodrog  cu  fiorul  şi  cu  tresărirea  de  cucernicie  cu 
care  trebue  să  te  apropii  de  sfintele  urme  ale  trecutului  nostru  reli¬ 
gios  şi  românesc.  S'a  apropiat  de  mănăstire  ca  un  pelerin  şl  ca  un 
pelerin  l-a  scris  monografia.  A  adunat  şi  a  cernut  materialul  legendar 
şi  istoric  care  s’a  păstrat  despre  aşezarea  ce  străjuieşte  apele  Mnră- 
şului  la  15  km.  de  Arad,  întocmind  un  studiu  bine  documentai  şi 
mat  cu  seamă  străbătut  de  multă  simţire.  Deşi  stilul  este  al  unei 
scrieri  de  istorie  liierară,  totuşi  autorul  a  lucrat  critic  şi  nu  s’a 
lăsat  prea  influinfai  de  sentimente  în  concluziile  sau  In  solutiunile 
ce  le  dă  unor  controverse. 

Cartea  părintelui  Vlăduceanu  ne  prezintă  in  câteva  capitole 
date  complecte  asupra  istoricului  mănăstirii  Bodrog,  precum  şi  con¬ 
sideraţii  asupra  importantei  ei  religioase,  culturale,  artistice  şi  naţio¬ 
nale.  Istoricul,  aşezarea,  arhitectura,  sculptura,  pictura,  apoi  odoare 
şl  cărţi  bisericeşti,  icoana  făcătoare  de  minuni,  egumenii,  activitatea 
mănăstirii  —  iată  tiilurile  capitolelor  bine  închegate  ale  cărţii,  prin 
care  ochiul  cetitorului  are  prilejul  să  admire  reproduceri  din  pictura 
veche  şi  nouă  a  mănăstirii,  precum  şi  alte  fotografii,  planşe  etc. 
cari  ioafe  contribue  la  formarea  unei  cât  mai  clare  şi  mai  complete 
imagini  a  sfintei  mănăstiri  de  altădată  şl  de  acum.  La  sfârşitul  cărţii, 
în  anexă,  patru  documente  de  importantă  pentru  cercetători,  comple¬ 
tează  chipul  ştiinţific  al  studiului,  apărut  de  altfel  şl  în  minunate 
conditiuni  tehnice. 

Preot  Dr.  LIV1U  STAN 

»î» 

Dr.  Vladimlr  Prelipcean,  Profesor  la  Facultatea  de  Teologie, 
Cernăuţi:  IMPORTANŢA  VECHIULUI  TESTAMENT,  studiul  şi  cul¬ 
tivarea  lui  la  facultatea  de  Teologie  din  Cernăuţi;  Cernăuţi  1938. 

Studiul  de  fată  consiitue  lecţia  de  inaugurare  a  cursurilor  uni¬ 
versitare  de  Studiul  Biblic  şl  Exegeza  Vechiului  Testament  la  Facul- 
latea  Teologică  din  Cernăuţi.  Se  arată  aici  1)  raportul  dintre  cele 
două  Testamente,  2)  valoarea  Vechiului  Testament  pentru  creştini 
şi  Biserică,  3)  desvollerea  Studiului  Biblic  al  Vechiului  Testament 
la  Facultatea  teologică  din  Cernăuţi. 

Iată  pe  scurt  constatările  autorului:  Intre  Vechiul  şt  Noul  Tes¬ 
tament  exisiă  o  legătură  strânsă,  organică  şl  Indisolubilă.  Hrlstos  se 
prezintă  pe  Sine  ca  Mesia  cel  prezis  în  Vechiul  Testament,  care  n'a 
venit  să  strice  ci  să  plinească  Vechiul  Testament.  Adevărul  acesta 
e  confirmat  întocmai  de  ucenicii  şl  Apostolii  Domnului.  Biserica 
creştină  apreciază  în  chip  şi  fel  Vechiul  Testament.  Astfel  a  introdus 
în  cultul  divin  părţi  însemnate  din  toate  cărţile  Vechiului  Testament. 
Vechiul  Testament  a  servit  şi  serveşte  mereu  ca  obiect  de  inspiraţie 
pentru  marii  gânditori  ai  omenirii.  Prin  câteva  dovezi  zdrobitoare 
şl  răspunsuri  caiegorice  se  pun  la  punct  şi  mii  dintre  vrăjmaşii 
Vechiului  Testament.  Mai  cu  dinadinsul  se  insistă  asupra  punctului 
3,  unde  se  arată  ceeace  a  realizat  Facultatea  teologică  din  Cernăuţi 
în  domeniul  Vechiului  Testament.  Din  câteva  trăsături,  autorul  zugră¬ 
veşte  rând  pe  rând  portretul  tuturor  acelora  ceri  au  fost  deschiză¬ 
tori  de  drumuri  în  domeniu]  afât  de  complex  al  Vechiului  Testameni : 
Onciu,  Voiutschi,  Isopescu,  Tarnavschi.  Citind  lucrarea,  se  poate 
convinge  flecare  câiă  dragoste  de  muncă  au  dovedit  unii  dintre 
dascălii  Teologiei  cernăuţene.  Dl  Vladimir  Prelipcean  este  cel  mat 
nou  titular  al  catedrei  de  Vechiul  Testament,  catedră  pe  care  a 
cucerit-o  cu  o  serioasă  teză  din  domeniul  biblic :  Profetul  Avacum, 
traducere,  introducere  şi  comentar,  —  despre  care  se  va  vorbi 
înir’un  număr  viitor  al  revistei  noastre. 

Prof.  Dr.  N1COLAE  NEAOA 

❖ 

LV.  Dudu :  BISERICA  ORTODOXA  DIN  RUSIA  SOVIETICĂ  — 
Bucureşti,  1938,  p.  32. 

Prin  studiul  dlui  V.  Dudu  se'nmulţeşte  literatura  de  informaţie 
asupra  stării  reale  a  bisericii  ortodoxe  din  Rusia  Sovietică,  literatură 
atât  de  necesară  pentru  noi  şi  pentru  toate  popoarele  ortodoxe  ceri 
participă  la  suferinţa  surorii  martirizate  de  dincolo  de  Nisfru.  Infor¬ 
maţiilor  reale  asupra  pravoslaviei  ruse  postbelice,  le-am  dus  dorul  şi 
le-am  simţii  mereu  nevoia,  iar  aceste  informaţii  au  întârziat  prea  mult  şi 
ni  s'au  servit  numai  parţial.  Dar  trebue  să  recunoeşiem  că  greutăţile 
de  tot  felul  cu  cari  sunt  împreunate  cercetările  şi  încercările  de  a 
culege  informaţii  asupra  situaţiei  reale  a  bisericii  ruse,  fac  aproape 
imposibilă  o  informaţie  precisă. 

In  baza  informaţiilor  ce  le-am  avut  până  de  curând,  cea  mal 
mare  parte  dintre  noi  socotea  inexistentă  biserica  în  Rusia  Sovietică, 
Iar  dacă  totuşi  nu-l  venea  cuiva  să  creadă  acest  lucru,  atunci  abia 
putea  bănui  câ  mai  exista  câie-o  bisericuţă  ici  colo.  Dl  Dudu,  în¬ 
temeiat  pe-o  bogală  informaţie  rusă,  polonă,  sârbă,  etc,  ne  arată  că 
pe  pământul  rusesc,  departe  de  a  fi  nimicită  biserica,  ea  există  într’o 
formă  elevată,  se  menţine  în  ctuda  tuiuror  prigoanelor  şi  se  întăreşte 
opunându-se  eroic  acţiunii  întreprinse  pentru  nimicirea  ei.  înşişi  ateii 
recunosc  ineficacitatea  măsurilor  luate  de  el  împotriva  bisericii  şt  se 
plâng  că  aceasta  le  paralizează  acţiunea  de  convertire  la  ateism. 

Biserica  martiră  îşi  întreţine  slujitorii,  îşi  apără  locaşurile  sale  sfinte, 
repară  pe  cele  căzute  şi  vechi,  ba  zideşte  chiar  locaşuri  noi  de  în¬ 
chinare.  Preoţii  lucrează  prin  toate  mijloacele  pentru  a  menţine  fla¬ 
căra  credinţi!.  Noua  constituţie  sovietică  din  1937,  a  mal  uşurat 
ceva  situaţia  grea  de  până  aci  şi  chiar  preoţii  au  fost  puşi  s'o  ex¬ 
plice  publicului,  iar  unii  dintre  ei  au  şi  scris  lucrări  de  valoare 
asupra  el.  Alături  de  aceste  veşti  bune,  dl  Dudu  ne  mat  serveşte  şl 
altele  privind  prigoanele,  apoi  date  statistice,  scrisori  particulare 
autentice  asupra  situaţiei  din  Rusia  etc.,  cari  toate  recomandă  cartea 
şi  pe  alcătuitorul  ei  deosebitei  noastre  atenţiuni.  L.  S. 

^  Joan  Hal  magia :  SF.  PETRU  N’A  FOST  51  PAPA  NU  ESTE 
CAPUL  BISERICII  (Bibi.  populară  «Veniţi  la  Hristos*  nr.  4),  Sibiu, 
Tip.  Arhidiecezană,  1939;  38  p.  Lei  7. 

Titlul  acestei  cărţulii  bine  şi  pe'nţelesul  orcui  scrisă,  spune  tot. 
Iubitorii  de  adevăr  —  şi  de*aceştia  sunt  mulţi  printre  credincioşii 
Bisericii  noastre  — •  vor  găsi  într’ânsa  lămuriri  cari  îi  vor  ajuta  să 
se  lumineze  şi  să  lumineze  pe  alţii  in  această  importantă  chestiune. 

Pentru  congresul  anual  al  «Oştii  Domnului*,  ea  va  fi  un  dar 
de  preţ  pe  care-1  face  Biserica  noastră  participanţilor.  Iar  pentru 
bibliotecile  noastre  parohiale,  o  achiziţie  care  nu  trebue  să  zacă’n 
raft.  Sper  că  am  fost  înţeles!  GR  T.  M. 


CRONICĂ 


■  INTERNĂ 

ADUNAREA  EPARHIALĂ  a  Arhiepiscopiei  ori.  rom.  de  Alba- 
lulia  şi  Sibiu,  s’a  deschis  la  Dumineca  Tomii,  în  Catedrala  noastră 
mitropolitană,  prin  cuvântarea  1.  P.  Sf.  Mitropolit  Nicolae.  Dupăce 
a  pomenii  cu  laudă  pe  marii  morfi  al  neamului  —  Regina  Marla, 
Octavlan  Goga,  Patriarhul  Miron  —  şi  pe  deputaţi  eparhial!  dece¬ 
daţi,  înaltul  Ierarh  a  relevat  din  bogatul  repertoriu  al  realizărilor 
anului  acestuia  îndeosebi  acţiunea  ortodoxă  în  regiunea  secuizată  — 
al  cărei  rost  n’a  fost  acela  de  a  lua  ceva  de-al  altora,  ci  de-a  re¬ 
dobândi  ceeace  a  fost  al  nostru  —  şi  isprăvirea  construcţiei  impu¬ 
nătorului  local  al  Şcoalel  normale  de  băeţi  .Andrei  Şaguna". 

Lucrările  adunării  s’au  desfăşurat  în  ziua  de  Marţi  18  Aprilie 
a.  c.  Despre  starea  religloasă-morală  a  credincioşilor,  despre  acti¬ 
vitatea  instituţiilor  noastre  bisericeşti  şi  despre  lucrările  mai  impor¬ 
tante  efectuate  de  Arhiepiscopia  noastră  în  cursul  anului  trecut, 
adunarea  a  ascultat,  discutat  şl  aprobai  rapoarte  amănunţite. 

Adunarea  a  ales  apoi  consilieri  arhiepiscopeşti  onorifici  pe 
vrednicul  protopop  al  Orăştlei  Păr.  I.  Mo  fa  şi  pe  reputatul  nostru 
teolog  şl  gânditor  creştin  Păr.  Rector  Dr.  D,  Stâniloae.  In  postul 
de  secretar  arhiepiscopesc  şl  consilier  referent  care  era  vacant,  a 
fost  ales  Păr.  Diacon  Alexandru  Popa,  profesor  la  Academia  teo¬ 
logică  .Andrelană".  Celor  ce  s’au  învrednicit  de  încrederea  înaltului 
nostru  Ierarh  şi  de  votul  adunării,  le  exprimăm  odată  cu  felicitările 
noastre,  urări  de  spor  bun  la  muncă.  Priceperea  şl  vrednicia  nu  le 
lipsesc. 

In  cuvântul  de  închidere  a  adunării,  I.  P.  Sf.  Mitropolii  Nicolae 
şi-a  exprimat  marea-i  satisfacţie  pentru  interesul  pe  care  deputaţii 
l-au  arătat  desbateriior  şi  a  binecuvântat  rezultatele  obţinute.  După 
aceea,  dl  deputat  Al.  Lucescu  a  adus  omagii  I.  P.  Sf.  Sale  pentru 
măreaţa  operă  pe  care  o  desfăşoară  cu  atâta  prestigiu  şi  competenţă. 

GR.  T.  M. 


/  EXTERNĂ 

CONFERINŢĂ  TEOLOGICĂ  LA  SOFIA.  Pe  terenul  relaţiilor 
ecumenice  dintre  Biserici  şi  în  scopul  unei  mai  apropiate  realizări 
a  înfrăţirii  tuturor  închinătorilor  lui  Hrlstos,  conferinţa  dela  Bucureşti 
(1935)  între  teologii  noştri  şi  teologii  anglicani,  a  însemnai  un  im¬ 
portant  pas  în  această  direcţie,  ea  ducând  la  recunoaşterea  din  partea 
Bisericii  ort.  rom.  a  validităţii  hirotoniilor  anglicane.  Iată  acum  că 
pe  temeiul  şi  în  spiritul  principiilor  ce  au  stat  la  baza  discuţiilor  din 
1935,  alte  Biserici  ortodoxe  surori  îşi  manifestă  dispoziţia  de  a  dis- 

cute  cu  reprezentanţii  Bisericii  engleze,  in  acest  sens  P.  S.  Sa  Dr. 
Harold  Buxion,  episcopul  Gfbraltarului,  anunţă  următoarele  în  «Gi- 
braltar  Diocesan  Gazelte*  (Marile  1939):  «Preşedintele  Sfântului 
Sinod  al  Bisericii  ort.  a  Bulgariei  şl  Mitropolitul  Poloniei  şi-au  ex¬ 
primat  recent  dorinţa  unor  «conversaţii*  cu  reprezentanţii  Bisericii 
engleze,  în  liniile  generale  ale  conferinţei  din  România  (1935).  1.  P. 
S.  Sa  Dr.  Lang,  Arhiepiscopul  de  Canierbury,  a  răspuns  că  va  trimite 
în  curând  delegaţi  în  Bulgaria.  Este  probabil  că  episcopul  de  Glou- 
cester  va  fi  şeful  acestei  delegaţii.  Eu  (P.  S.  Sa  Dr.  H.  Buxfon)  am 
fost  invitai  să  mă  asociez  acestei  delegaţii,  tar  dacă  prezentele 
aranjamente  îşi  vor  urma  cursul  lor  firesc,  nădijduesc  să  plec  la 
Sofia  în  luna  Mai  c.“. 

Faptul  că  la  conferinţa  din  Mat  dela  Sofia  bisericile  bulgară 
şl  polonă  au  adoptat  ca  bază  de  discuţii  cu  biserica  anglicană  prin¬ 
cipiile  cari  au  călăuzit  conferinţa  dela  Bucureşti  din  1935,  este  un 
vădit  indiciu  al  poziţiei  centrale  pe  care  Biserica  ort.  rom.  a  început 
s'o  ocupe  în  viata  întregei  Ortodosii  a  Răsăritului. 

Mirfield-Anglia,  Aprilie  1939.  Preot.  D.  VEŞTEMEAN 

* 

^  f  PATRIARHUL  NICOLAE  V  AL  ALEXANDRIEI.  In  ziua  de  3 
Martie  a.  c.  s’a  stins  din  via|ă  Prea  Fericitul  Patriarh  al  Alexandriei 
Nicolae  al  V-lea. 

Născut  în  anul  1876  în  Sanlna  Eplrului,  dupăce  a  isprăvit  stu¬ 
diile  primare  şt  secundare  în  provincia  sa  natală,  s’a  remarcat  ca 
student  eminent  al  Facultăţii  de  Teologie  din  Atena.  După  terminarea 
studiilor,  prin  vrednicia  muncii  sale  şi  prin  viata  exemplară  pe  care 
a  dus-o,  a  urcat  treptat  tot  mat  sus  pe  scara  viefit  bisericeşti.  Pre¬ 
dicator  în  Ianina,  profesor  şi  organizator  al  mai  multor  şcoli  din 
Epir,  trece  în  Egipt,  unde  primeşte  darul  preoţiei,  ajunge  arhimandrit 
şi  în  anul  1918  este  ales  Mitropolit  al  Nubiel.  După  9  ani  de  rod¬ 
nică  activitate  este  ales  Patriarh  al  Alexandriei. 

In  toate  slujbele  pe  cari  le-a  îndeplinit,  s'a  străduit  din  toate 
puterile  să  înalte  viata  religioasă,  morală  şi  culturală  a  credincioşilor 
ortodocşi  ia  un  grad  mai  superior.  Om  cult,  cucernic,  străduitor  şi 
priceput,  a  reprezentat  cu  demnitate  biserica  ortodoxă  a  Egiptului 
la  toate  întrunirile  Jtnute  pentru  unirea  bisericilor  la  Geneva,  Lau- 
sanne.  Londra  şi  Stockholm. 

S’a  distins  deasemenea  şl  ca  scriitor.  Este  autorul  unor  nume¬ 
roase  scrieri  cu  continui  teologic  şi  filosofic. 

Dumnezeu  să-L  odihnească  în  lumea  drepţilor  Săi,  ier  Bisericii 
ortodoxe  să-l  dăruiască  cât  mai  mulţi  slujbaşi  de  talia  şl  vrednicia 
Patriarhului  Nicolae  al  V-lea.  Preot  S.  CĂNDEA 

CA  şi  ’n  anii  trecut!,  câteva 
mii  de  credincioşi  au  zorii  in 
Vinerea  din  săptămâna  luminată 
la  Isvorul  Tămăduirii  dela  sf. 
mănăsiire  Brâncoveanu.  Ctitorul 
acestui  sfânt  aşezământ,  L  P. 
Sf.  Mitropolit  Nicolae,  încon¬ 
jurat  de- un  mare  sobor  preoţesc, 
a  slujit  şi  cuvântat  noroadelor. 
Rândurile  strânse  ale  «Oştii 
Domnului*  s’au  remarcat  şt  de 
astă  dată. 

»o* 

ASTÂZI,  unui  dintre  cei  mai 
profunzi  şi  mal  originali  cuge¬ 
tători  creştini  pe  cari  îi  avem, 
este  incontestabil  Păr.  Prot.  Dr. 
Dumitru  Stâniloae.  «Telegraful 
Român*  şi  «Gândirea*  —  ca 
să  pomenim  numai  două  din 
publicaţiile  pe  cari  le  onorează 
constant  cu  scrisul  său  excep¬ 
ţional  —  ne-au  oferit  mereu,  de 
câjiva  ani  încoace,  câte  ceva 
din  plămada  spirituală  a  repu¬ 
tatului  rector  al  Academiei  teo¬ 
logice  «Andreiane*  din  Sibiu. 
Alături  de  ceilalţi  doi  mari  vir¬ 
tuoşi  ai  cugetării  ortodoxe  — 
I.  P.  Sf.  Mitropolit  Nicolae  al 
Ardealului  şi  dl  Prof.  Nichtfor 
Crainic  —  Păr.  Siăniloae  a  adus 
contributiunl  definitive  la  lim¬ 
pezirea  raportului  dintre  Orto¬ 
doxie  şi  firea  românească.  Ne-a 
arătat  fuziunea  desăvârşită  a 
acestor  două  elemente  compo¬ 
nente  ale  sufletului  românesc, 
ne-a  argumentat  imposibilitatea 
separării  lor  şi  ne-a  învăţa  t  să 
le  preţuim  şi  să  le  cultivăm. 


O  sinteză  a  cugetării  sale 
religioase  ne  oferă  cartea  proas¬ 
păt  ieşită  din  tiparnifa  noastră 
arhidiecezană  Ortodoxie  şi  Ro¬ 
mânism,  căreia  deocamdată  ne 
mul{umim  să-i  vestim,  cu  rară 
bucurie,  apariţia. 

•O* 

CANDELA,  erudita  revistă  a 
profesorilor  Faculiătii  de  Teo¬ 
logie  din  Cernăufi,  închină  im¬ 
punătorul  ei  volum  pe  1938 
strălucitului  profesor  dl  Dr.  Va- 
sile  Gheorghiu,  din  prilejul  tre¬ 
cerii  dsale  la  pensie. 

Despre  acest  frumos  omagiu 
vom  mai  vorbi. 

GALERIA  mecenafilor  noştri, 
cari  au  făcut  alâta  bine  peniru 
Interesele  obşteşti  în  zile  grele, 
a  sporii  recent  cu  încă  un  nume. 
Binecredinclosul  creştin  Molse 
Oprişiu,  comerciant  în  Sibiu, 
ale  cărui  rămăşiţe  pământeşti 
au  fost  prohodite  nu  demult  de 
către  însuşi  I.  P.  Sf.  Mitropolit 
Ntcolae,  a  făcut  un  lăsământ 
important  Academiei  teologice 
«Andreiane*  şl  altor  instituţii  din 
Sibiu  şi  din  satul  său  natal 
Armeni. 

Funda{iunea  mecenatului  Moise 
Oprişiu  va  fi  chivernisită  de 
Arhiepiscopia  noastră. 

Pildultoarea-1  faptă  urmeze-o 
cât  mai  mult),  iar  jerffa  să-i  fie 
bine  primită  în  cer  —  ca  şi  pe 
pământ. 

■O- 

CONCURSUL  de  predici  an- 
tiseciare  organizat  de  .Revista 
Teologică"  se  apropie  de  sca¬ 
dentă.  Manuscrisele  vor  trebui 
prezentate  —  cu  respectarea  ri¬ 
guroasă  a  condiţiunilor  de  par¬ 
ticipare  anunţate  în  colecţia 
anului  trecut  (p.  525)  —  pănă 
la  data  de  30  Maiu  a.  c.,  cel 
mai  târziu.  Termenul  acesta  nu 
va  fi  prelungit  la  nici  un  caz.  Prin 
urmare,  concurenţii  sunt  poftit! 
să  se  conformeze. 

Predicile  premiate  vor  apărea 
în  volum  la  1  Ianuarie  1940. 

Volumul  acesta  va  fi  trimis 
gratuit  tuturor  abonaţilor  .Revi¬ 
stei  Teologice"  cari  sunt  la  cu¬ 
rent  cu  plata  abonamentului  —  şl 
numai  acestora  I  —  din  prilejul 
păşirii  ei  în  al  30-lea  an  de  apa¬ 
riţie  regulată.  GR,  T.  M. 


P.  S.  SA  Dr.  Winntngton  In¬ 
gram,  episcopul  Londrei,  care 
recent  a  împlinit  frumoasa  vârstă 
de  81  de  ani,  şi-a  înaintat  Ar¬ 
hiepiscopiei  de  Canterbury  de¬ 


misia  din  postul  său,  dorind  să 
se  odihnească,  după  ce  şl- a  ser¬ 
vit  cu  credinţă  şi  cu  dragoste 
Blserfca  timp  de  55  de  ani,  din¬ 
tre  cari  peste  40  ani  ca  ierarh. 
P.  S.  Sa  este  una  dintre  cele 
mai  distinse,  mal  populare,  mai 
stimate  şi  mai  iubite  perso¬ 
nalităţi  ale  ierarhiei  anglicane. 
Retragerea  Prea  Sfinţiei  Sale 
dtn  frontul  activ  al  Bisericii  este 
însoţită  de  unanime  regrete  (Vezi 
.The  Times",  7  Febr. ;  .The 
Guardian*  4  Febr.  etc.). 

$ 

ARHIEPISCOPUL  de  Canter¬ 
bury,  Dr.  Lang,  în  recentul  lut 
concediu  de  odihnă,  a  vizitat  pe 
I.  P.  Sf.  Hrlsantos  arhiepiscopul 
Atenei  şi  Primatul  Greciei,  pre¬ 
cum  şi  pe  Prea  Fericitul  Patriarh 
Ecumenic  Veniamin  t  al  Con- 
stantlnopolului. 

Este  de  prisos  sa  mai  accen¬ 
tuăm  importanta  acestor  vizite 
pentru  consolidarea  bunelor  ra¬ 
porturi  ce  s’au  stabilit  între  Bi¬ 
sericile  ortodoxă  şt  anglicană. 

Preot  D.  V. 


